title: M/S Vikingland

text: Lokakuussa 2000 "Vikingland" siirtyi Vikingland Ltd:n (OSM Sea Partner Ab) omistukseen ja Yhdistyneen kuningaskunnan lipun alle. Kotisatamaksi tuli maan pääkaupunki Lontoo. Lokakuusta 2002 heinäkuuhun 2003 alus oli aikarahdattuna Britannian puolustusministeriölle. Tuona aikana alus kuljetti sotatarvikkeita Lähi-itään. Muut ruotsalaisomisteiset ro-ro-alukset sotatarvikekuljetuksissa olivat "Tor Anglia" (DFDS/Tor Line), "Stena Shipper" (Stena RoRo), "Gute" (Rederi AB Gotland), "Anna Oden", "Britta Oden" ja "Eva Oden" (B&N). 18. heinäkuuta 2005 alus rekisteröitiin OSM Sea Partner Ab:n omistukseen ja Ruotsin lipun alle.


title: M/S Vikingland

text: Sunnuntaina 12. huhtikuuta 2009 "Vikinglandin" ollessa Kotkan Hietasen satamassa syttyi noin kello 13.45 aluksen keittiössä rasvapalo. Noin kymmenen pelastuslaitoksen yksikköä hälytettiin paikalle. Palokunta sai tulipalon nopeasti sammutettua eikä henkilövahinkoja päässyt syntymään, sen sijaan keittiö kärsi vahinkoja. Myös muihin osiin laivaa pääsi savua.


title: M/S Vikingland

text: Alus myytiin intialaiselle romuttajalle tammikuussa 2012, ja se saapui romutettavaksi Alangiin 19. helmikuuta 2012.


title: Jonas Brothersin diskografia

text: Jonas Brothersin diskografia.


title: Jonas Brothersin diskografia

text: (*) Laulu Nicholas Jonasin solooalbumilta


title: Left 4 Dead

text: Left 4 Dead on Turtle Rock Studiosin kehittämä ja Valve Corporationin julkaisema ensimmäisen persoonan ammunta- ja selviytymiskauhupeli. Peli on rakennettu Source-pelimoottorin ympärille. "Left 4 Dead" julkaistiin 18. marraskuuta 2008 Xbox 360:lle ja Microsoft Windowsille, ja sen sai ennakkoladattua Steamista 13. marraskuuta 2008. Peli sisältää Steamin saavutukset (). Niiden ideana on suorittaa pelissä erilaisia vapaaehtoisia tehtäviä, ja saada niistä suoritusmerkintöjä.


title: Left 4 Dead

text: "Left 4 Dead" on saanut hyvän vastaanoton arvostelijoilta ja pelaajilta. Keskiarvona Metacriticsiltä on 89 % ja Game Rankingsiltä 88 %. Peliä on erityisesti kiitetty sen uudelleenpelattavuudesta ja elokuvamaisesta kokemuksesta. Survival Pack julkaistiin Xbox 360:lle ja Windowsille 21. huhtikuuta 2009. Pelissä on myös muokkaustyökalu "Left 4 Dead Authoring Tools", jolla voi kehittää ja muokata omia kenttiä. Valve julkaisi 17. marraskuuta 2009 pelille jatko-osan "Left 4 Dead 2".


title: Left 4 Dead

text: Pelissä neljä ihmistä joutuu vaarallisen taudin runtelemalle alueelle. Tartunnan saaneet ihmiset ovat muuttuneet zombeiksi. Taudille immuunien neljän selviytyjän on kuljettava asein puolustautumalla kunkin tason läpi turvataloon. Pelissä esiintyy pelattavien hahmojen lisäksi muita hahmoja.


title: Left 4 Dead

text: "Left 4 Deadissa" tekoälyä kutsutaan nimellä Ohjaaja ("The Director"). Sen toiminta ei rajoitu zombien ilmestymispaikkojen valitsemiseen, vaan se vaikuttaa myös niiden lukumääriin selviytyjien tilanteesta, taidosta ja terveydestä riippuen. Witchit ja Tankit syntyvätkin melkein joka kerta eri paikkaan kentässä tehden näin jokaisesta pelistä erilaisen. Ohjaaja myös valitsee aseiden ja räjähteiden paikat.


title: Left 4 Dead

text: Yksinpelissä pelattavaksi hahmoksi valitaan yksi neljästä selviytyjästä. Kolmea muuta selviytyjää ohjaa pelin tekoäly. Pelaajan hahmon kuollessa taso alkaa alusta. Yksinpelissä ei voi pelata internetin välityksellä. Kampanja on lähes täysin samanlainen pelimuoto kuin yksinpeli. Ainoana erona on pelaajan mahdollisuus pelata internetin välityksellä muiden pelaajien kanssa.


title: Left 4 Dead

text: Versuksessa selviytyjät ja erikoissaastuneet kilpailevat toisiaan vastaan internetin välityksellä. Kummallakin puolella voi olla neljä pelaajaa. Erikoissaastuneiden () tarkoitus on estää selviytyjien pääsy turvataloon omia erikoiskykyjä käyttäen. Tavalliset zombit ovat tekoälyn ohjauksessa.


title: Left 4 Dead

text: Selviytymisessä (engl. "Survival") pelaajat yrittävät selvitä mahdollisimman pitkään jatkuvia saastuneiden aaltoja vastaan. Siinä voi saavuttaa kolme mitalia; neljän minuutin kohdalla pronssimitalin, kahdeksan minuutin kohdalla hopeamitalin ja kymmenen minuutin kohdalla kultaisen mitalin.


title: Left 4 Dead

text: Moninpeliin Valve esitteli otteluntekojärjestelmän, jonka avulla pelaajat voivat järjestää pelin. Sitä ennen pelaajat voivat muuttaa asetuksia ja keskustella tekstillä tai mikrofonilla. Pelin ylläpitäjän ei tarvitse pitää omalla koneella pelipalvelinta, vaan pelaajat voivat auttaa yhteisöä järjestämällä dedikoituja palvelimia, joita pelaajat voivat käyttää. Palvelimelle voi asettaa oman MOTD:n ja bannerin. Pelin alussa näkyy kuinka monta pelaajaa palvelimella on ollut ja millä suosiosijalla se on.


title: Left 4 Dead

text:
Järjestelmän luomisesta eräs Valven työntekijä kertoi näin:
Peli sijoittuu vaarallisen kulkutaudin runtelemaan Yhdysvaltoihin. Virukseen sairastuttua ihminen menettää vapaan tahtonsa hetkessä ja alkaa metsästämään eläviä ihmisiä aikeinaan joko tappaa tai tartuttaa heidät. Neljä immuunia viruksen kantajaa Bill, Louis, Francis ja Zoey yrittävät selviytyä osavaltiosta toiseen kohti pelastusta. Virus on tehnyt osasta ihmisistä toinen toistaan vaarallisimpia villipetoja, ja pelaajien yhteistyö on välttämätöntä selviytymisen kannalta.


title: Left 4 Dead

text: Valve Corporation hankki Turtle Rock Studiosin omistukseensa pelin kehittämisen aikana.


title: Left 4 Dead

text: Demo tuli julkisesti saataville Xbox 360:lle ja Windowsille 11. marraskuuta 2008, mutta pelin Windowsille ennakkotilanneet pääsivät pelaamaan jo 6. marraskuuta. Demo sisälsi No Mercy -kampanjan kaksi ensimmäistä karttaa (toista karttaa oli lyhennetty lopusta käsin), yksinpelin ja yhteistyömoninpelin.


title: Left 4 Dead

text: Demon aikana esiintyi monia palvelimiin liittyviä ongelmia. Erityisesti niitä oli Valven otteluntekojärjestelmässä, joka ei sallinut aluksi yksityispalvelimen tekoa. Joukko päivityksiä korjasi ongelmia lisäämällä palvelinselaimen ja mahdollisuuden tehdä yksityispalvelin. Verkkopelissä ilmeni myös muita vikoja. Nykyisin demoa ei pysty enää pelaamaan Steamissa, koska kokonainen versio tästä pelistä on jo julkaistu.


title: Eumolpos

text: Eumolpos () oli kreikkalaisessa mytologiassa alun perin Traakian kuningas, Poseidonin ja Khionen poika, josta tuli Eleusiissa yksi Eleusiin mysteereiden perustajista.


title: Eumolpos

text: Khionen tultua raskaaksi Poseidonille hän kätki raskautensa isältään Boreaalta ja synnytti lapsensa, Eumolpoksen, salassa. Isäänsä pelätäen Khione heitti poikansa mereen, josta Poseidon tämän pelasti ja vei tyttärelleen Benthesikymelle kasvatettavaksi Etiopiaan. Vartuttuaan Eumolpos nai Etiopian kuninkaan tyttären. Yritettyään pakottaa vaimonsa sisaren hän joutui karkoitetuksi, jolloin hän palasi poikansa Ismaroksen kanssa takaisin synnyinmaahansa Traakiaan.


title: Eumolpos

text: Ismaros nai Traakian kuninkaan Tegyrioksen tyttären. Sen jälkeen Eumolpos alkoi suunnitella Tegyrioksen syrjäyttämistä, mutta hankkeen paljastuttua molemmat päätyivät paetessaan Eleusiin. Tämän jälkeen joko Ismaros kuoli, jolloin Eumolpos pääsi palaamaan Traakiaan sopimaan riitansa ja seuraamaan Tegyriosta kuninkaana.


title: Eumolpos

text: Kun Ateenan ja Eleusiin välille puhkesi sota, Eumolpos tarjosi apuaan Eleusiille. Sodan aikana Erekhtheus surmasi hänen poikansa Ismaroksen ja myöhemmin Eumolpoksen itsensä. Toisen version mukaan Erekhtheus ja Eumolpoksen poika Ismaros kaatuivat, jolloin Eumolpos solmi ateenalaisten kanssa sopimuksen, jolla Eleusis alistui muuten Ateenan vallan alle, mutta Eleusiin mysteereiden suhteen he olivat riippumattomia. Eumolpos ja Keleoksen tyttäret Diogeneia, Pammerope ja Saisara johtivat Demeterin palvontaa kaupungissa. Niin Eleusiin mysteereiden luonti on luettu hänen ansiokseen, ja myös ensimmäiset siihen liittyvät kirjoitukset on laitettu hänen nimiinsä.


title: Eumolpos

text: Demeterin pappina Eumolposta seurasi Keryks, joka oli joko Eumolpoksen nuorin poika tai Aglauroksen poika. Eumolpoksen jälkeläiset, "eumolpidit" ja Keryksin jälkeläiset, "keryksit", saivat perintöoikeuden hierofantin asemaan Eleusiissa.


title: Eumolpos

text: Aleksandrialaisten runoilijoiden mukaan Eumolpos toimi myös Herakleen opettajana musiikissa ja mysteereihin perehdyttämisessä. Herakles oli kiinnostunut mysteereistä voidakseen mennä Haadeeseen ja tuoda sieltä Kerberoksen mukanaan osana urotöitään. Hyginus puolestaan kertoo Eumolpoksen voittaneen Peliaan hautajaiskisoissa Olympoksen huilun soiton.


title: Namyangin työläisten alue

text: Namyangin työläisten alue (, hanja 南陽勞動者區) on Korean demokraattisen kansantasavallan Pohjois-Hamgyeongin maakuntaan kuuluvan Onseongin piirikunnan osa-alue. Se sijaitsee piirikunnan pohjoisosassa Onseongin maaseutukaupungin länsipuolella Kiinan rajalla Tumenjoen varrella.


title: Namyangin työläisten alue

text: Rautatie yhdistää kaupungin Tumenjoen vastarannalla sijaitsevaan kiinalaiskaupunkiin, Tumeniin.


title: Nicola Ventola

text: Nicola Ventola (s. 24. toukokuuta 1978 Grumo Appula, Italia) on italialainen jalkapalloilija, pelipaikaltaan hyökkääjä. Ventolaa pidettiin Italiassa tulevaisuuden lupauksena ja edusti Italian maajoukkuetta aina alle 15-vuotiaista alle 23-vuotiaisiin asti.


title: Nicola Ventola

text: 11. helmikuuta 2011 Ventola jätti Novara Calcion erimielisyyksien vuoksi. Myöhemmin hän on kertonut katuneensa tuota ratkaisua ja sanonut, että se tuntui todella pahalta.


title: Claire Holt

text: Claire Rhiannon Holt (s. 11. kesäkuuta 1988 Brisbane, Australia) on australialainen näyttelijä, joka tunnetaan parhaiten Emma Gilbertin roolista sarjassa "H2O" ja Rebekah Mikaelsonin roolista sarjassa "Vampyyrien sukua". Holt on esiintynyt myös "Valehtelevat viettelijät" -sarjassa sekä elokuvassa "Mean Girls 2".


title: Claire Holt

text: Holt syntyi Brisbanessa, Australiassa. Hän valmistui Stuartholme School in Toowong -koulusta vuoden 2005 lopussa. Hän harrastaa muun muassa lentopalloa, vesipalloa ja taekwondoa, jossa hänellä on musta vyö. Nuorempana hän lauloi koulun kuorossa.


title: Claire Holt

text: Vuonna 2006 Holt sai roolin Emma Gilbertinä Network Tenin lasten televisiosarjasta "H2O". Hän lähti sarjasta toisen kauden jälkeen saatuaan roolin elokuvasta "Messengers 2: Scarecrow".


title: Claire Holt

text:
Elokuussa 2011 Holt näytteli amerikkalaisessa tv-sarjassa "Vampyyripäiväkirjat". Kyseisessä sarjassa hän esitti Rebekah Mikaelson -nimistä alkuperäisvampyyriä.
Televisio- ja elokuvaroolien lisäksi Holt on esiintynyt Dreamworld-teemapuiston, Sizzler-ravintolan ja Queensland Lifesavingin mainoksissa.


title: Satu Manninen

text: Satu Manninen (s. 9. kesäkuuta 1978) on suomalainen runoilija ja valokuvaaja. Hän on valmistunut kuvataiteen maisteriksi Kuvataideakatemian tila-aikataiteen osastolta.


title: Satu Manninen

text: Vuonna 2007 Manninen voitti ensimmäisen Suuren runokilpailun ja debytoi Runot 2007 -antologiassa. Hänen runojaan julkaistiin myös MotMot06-antologiassa. Mannisen esikoisrunokokoelma "Sateeseen unohdettu saari" (2007) oli ilmestymisvuonnaan Helsingin Sanomien esikoiskirjapalkintoehdokkaana. Vuonna 2008 Manniselle myönnettiin Kaarlen palkinto.


title: Katastrofin aineksia

text: Katastrofin aineksia on 2008 julkaistu John Websterin ohjaama dokumentaarinen kuvaus omasta ympäristöideologiasta. Siinä kuvataan Websterin perheen elämää vuoden ajan, kun öljyn kulutus on minimoitu, mutta samalla pyritään pitämään yllä espoolaista keskiluokkaista elintasoa.


title: Katastrofin aineksia

text: Elokuvan ensi-ilta oli DocPoint – Helsingin dokumenttielokuvafestivaalin avajaiselokuvana 23. tammikuuta 2008. Elokuva esitettiin 24.8.2008 myös Espoo Cinéssä. Elokuvan teatteri-ensi-ilta oli 19.9.2008. ja se voitti parhaan dokumentin Jussi-palkinnon vuonna 2009.


title: Raseon

text: Raseon (, hanja 羅先特別市, McCune–Reischauer "Rasŏn-t’ŭkpyŏlsi") on maakuntajaon ulkopuolinen erityiskaupunki Korean demokraattisen kansantasavallan koillisosassa Tumenjoen suulla Kiinan ja Venäjän rajalla. Se rajautuu Pohjois-Korean Pohjois-Hamgyeongin maakuntaan, Kiinan Jilinin maakuntaan ja Venäjän Primorjen aluepiiriin. Vuoden 2008 väestönlaskennan mukaan kaupungissa oli 196 954 asukasta.


title: Raseon

text: Raseon oli alunperin vain pieni kylä. Paikalla on ollut satama vuodesta 1909 lähtien, mutta sillä oli aluksi merkitystä vain paikallisesti. Kaupunki kasvoi vasta, kun satama avattiin kansainväliselle kaupalle vuonna 1912 ja kun Hoeryongin-Unggin rautatie valmistui vuonna 1933. Satamaa käytettiin Japanin ja Koillis-Kiinan välisessä liikenteessä, jolle se osoittautui nopeasti liian pieneksi. Tätä varten valmistui uusi satama vuonna 1932 noin 25 kilometriä etelään Tumenjoen suulta.Korean sodan jälkeen satama mentetti kaupallisen merkityksensä ja sitä käytettiin laivaston tukikohtana, sekä kalastuksessa. Vuonna 1968 kaupunkiin valmistui Neuvostoliiton tuella Sŭngrin kemikaalikompleksi, jossa toimii öljynjalostamona. Sen toiminta on ajoittain ketkeillut taloustilanteesta ja öljyntuonnista riippuen.


title: Raseon

text: Vuonna 1991 Raseoniin Pohjois-Korean ensimmäinen vapaakauppa-alue. Nykyinen kaupunki syntyi vuonna 1993 aiemman Rajinin kaupungin ja Seonbongin piirikunnan yhdistyessä, ja siitä tehtiin samalla Pjongjangin tavoin suoraan keskushallinnon alaisuudessa oleva kaupunki ("jikhalsi"). Vuoteen 2000 saakka se tunnettiin yhdistelmänimellä "Rajin-Seonbong". Raseon liitettiin osaksi Pohjois-Hamgyeongin maakuntaa vuonna 2004, mutta vuonna 2010 siitä tehtiin jälleen maakuntajaon ulkopuolinen erityiskaupunki. Erityiskaupunkinimityksen tarkempaa hallinnollista merkitystä ei tunneta.


title: Raseon

text: Rasonin tärkeimpiä teollisuuden haaroja ovat esimerkiksi öljynjalostus, energia-, kone-, puunjalostus-, elintarvike- ja sementtiteollisuus. Ennen Sŭngrin kemikaalikompleksin ja sähkövoimalan valmistumista kalastus muodosti 60 % kaupungin tuotannosta. Vuoteen 1983 mennessä kalastuksen osuus oli enää 9,4 %. Kalastus on kuitenkin edelleen merkittävä elinkeino. Rasonin maito ja maitotuotteet ovat tunnettuja Pohjois-Koreassa. Vapaakauppa-alueen merkitystä on kuvailtu pienimuotoiseksi. Alueella toimii kuitenkin etenkin kiinalaisia yrityksiä.


title: Typistäminen

text: Typistäminen on lähinnä koirille tai hevosille suoritettava toimenpide, jossa eläimen häntää tai korvia lyhennetään sen ollessa nuori.


title: Typistäminen

text: Myös muita eläimiä typistetään: lampailla pitkä häntä, ja tehotuotannon kanoilla nokan kärki estämään nokkimisesta aiheutuvia haavoja.


title: Typistäminen

text: Typistäminen on maailmalla vielä yleistä, mutta muun muassa useimmissa EU-maissa se on kielletty eläinsuojelulakien nojalla. Suomessa kiellettiin koirien korvien typistys jo vuonna 1971 ja hännän typistys 1996. Typistettyjen koirien kilpailukielto on ollut voimassa Suomessa vuoden 2001 alusta alkaen.


title: Typistäminen

text: Typistyskieltoa perustellaan sillä, että toimenpide aiheuttaa eläimelle tarpeetonta kärsimystä. Lisäksi hännän typistämisen myötä eläin menettää sille lajityypillisesti merkittävän viestintäkeinon, hevonen myös tärkeän vastakeinon ärsyttäviä hyönteisiä vastaan.


title: Typistäminen

text: Koirien typistäminen on kiellettyä kokonaan muun muassa Pohjoismaissa ja suurimmassa osassa Euroopan maita sekä Australiassa. Osassa Euroopan maista typistäminen on edelleen sallittu tietyille metsästyskoiraroduille.


title: Typistäminen

text: Koirien typistämistä on perusteltu käytännöllisyydellä: etenkin metsästys-, palvelus- ja laumanvartijakoiraroduilta on häntä ja/tai korvat typistetty, koska ne ovat vahingoittuneet tai saattaneet vahingoittua koiran työskennellessä. Nykyään yhä harvempi rotu on enää alkuperäisessä käyttötarkoituksessaan ja peruste typistämiselle on useimpien rotujen kohdalla poistunut. Useissa maissa, joissa typistäminen on kielletty, typistetyillä koirilla ei ole oikeutta osallistua koirakokeisiin ja -näyttelyihin.


title: Typistäminen

text: Hevosilla häntää on typistetty lähinnä pooloponeilla, metsästysratsuilla, työhevosilla ja hienoilla ajeluhevosilla. Typistämisen tarkoituksena on ollut estää hännän sotkeutuminen pitkiin ajo-ohjiin tai risukkoiseen maastoon metsästysreissuilla. Työ- ja ajohevosilla on myös pelätty tilannetta, jossa hevonen huitaisee hännänvartensa ohjan yli ja pelästyessään yllättävää kosketusta hännän herkällä alapinnalla painaa häntänsä ja samalla ohjan alas vaikeuttaen ohjaamista ja jopa ohjaten itseään. Hevonen saattaa pelästyessään myös reagoida voimakkaasti ja aiheuttaa vaaratilanteita. Hännän joutumista ohjan päälle ei voi estää paketoimalla tai palmikoimalla häntää; pitkien jouhien palmikoiminen ja palmikon kiinnittäminen aisaan kuitenkin on toimiva keino, jota on perinteisesti käytetty muun muassa huiskivilla ravihevosilla.


title: Typistäminen

text: Nykyisin kun hevosia käytetään enää tuskin lainkaan ajoon, on monien rotujen kohdalla hännän typistämisessä kyse vain perinteestä ja tottumuksesta tiettyyn ulkoasuun. Pooloponien häntää ei enää typistetä vaan jouhet letitetään ja häntä kiedotaan patukaksi.


Liinahamarin ja Kirkkoniemen pommitukset 1941 olivat toiseen maailmansotaan liittynyt Britannian kuninkaallisen laivaston lentotukialuksilta nousseiden laivaston ilmavoimien lentokoneiden 30. heinäkuuta 1941 tekemä isku Liinahamarin satamaan Suomen Petsamossa ja Kirkkoniemeen Norjan puolella.


title: Liinahamarin ja Kirkkoniemen pommitukset 1941

text: Saksa aloitti Barbarossa-suunnitelmansa mukaisen hyökkäyksen Neuvostoliittoon 22. kesäkuuta 1941. Samana aamuna Neuvostoliitto aloitti sotatoimet Suomea vastaan. Suomi ryhtyi sotatoimiin Neuvostoliittoa vastaan kolme päivää myöhemmin.


text: Jo ennen hyökkäystä, kesäkuun alusta lähtien Lappiin oli ryhmitetty kauttakulkusopimuksen varjolla 40 000 saksalaissotilasta. Vastalauseeksi Lapissa oleville saksalaisjoukoille Englanti oli katkaissut Liinahamarin kauppaliikenteen 14. kesäkuuta. Sen jälkeen 22. kesäkuuta Suomi oli poistanut Britannian Liinahamarin konsulaatin ja saksalaiset puolestaan Britannian Tornion konsulaatin. Pohjois-Suomen puolustus ja rintamavastuu oli luovutettu saksalaisille. Petsamossa päästettiin saksalaisjoukkojen pääosa, kaksi divisioonaa, Suomen puolelle varhain 22. kesäkuuta, joskin jo edellisenä yönä rajan yli siirtyi siviiliasuisia pioneerijoukkoja tekemään valmisteluja. Joukot miehittivät Petsamon, rakensivat alueelle siltoja ja teitä ja hyökkäsivät 29. kesäkuuta itärajan yli kohti alle sadan kilometrin päässä olevaa Murmanskia. Edellisenä päivänä oli Suomi katkaissut diplomaattisuhteet Britanniaan.


text: Erään neuvostoliittolaisen lähteen mukaan neuvostoliittolaiset lentokoneet hyökkäsivät Liinahamarin satamaa vastaan brittikoneiden hyökkäystä edeltävänä päivänä 29. heinäkuuta 1941, kahtena osastona 14 SB-pommikoneella, joita oli suojaten saattanut yksitoista I-15 -hävittäjää. Koneet olisivat aikaansaaneet jotain tulipaloja.


text: Britannian sodanjohdon korkeimmalla tasolla päätetty, Winston Churchillin määräämä isku oli osa operaatiota, jolla Britannia halusi osoittaa tukeaan Neuvostoliitolle. Britannian ulkoministeriö ja laivaston ylijohto pitivät pommituksia ensimmäisenä yhteisenä operaationa neuvostoliittolaisten kanssa. Taktisesti pyrittiin turvaamaan miinalaiva "HMS Adventuren" purjehdus Arkangeliin. Liinahamarin lisäksi operaation kohteeksi oli valittu saksalaisten miehittämä Kirkkoniemen satama Norjassa. Hyökkäyksen koodinimi oli "Operaatio ER". Liittoutuneiden tietojen mukaan molemmissa satamissa piti olla lukuisia saksalaisten aluksia, mutta todellisuudessa satamat olivat käytännöllisesti katsoen tyhjiä.


text: Saksalainen partiolennolla ollut lentokone havaitsi kuitenkin kahden lentotukialuksen ("HMS Furious" ja "HMS Victorious"), kahden raskaan risteilijän ("HMS Suffolk" ja "HMS Devonshire") sekä kuuden hävittäjän muodostaman laivueen jo merellä juuri ennen hyökkäystä.


text: "HMS Furious" lähetti iltapäivällä kello 14 jälkeen ilmaan kohti Liinahamaria kaksi hyökkäysaaltoa: ensimmäisessä yhdeksän Albacore-torpedopommittajaa Laivaston ilmavoimien 817. laivueesta, ja toisessa saman verran 812. laivueen Swordfish-torpedopommittajia. Koneita suojasi yhteensä yhdeksän Fulmar-hävittäjää. Lisäksi ilmassa oli neljä Hawker Sea Hurricane -hävittäjää suojaamassa laivoja.


text: Juuri Kirkkoniemestä itää kohti lentänyt saksalaisten Stuka-laivue sai ilmatähystäjät uskomaan brittiläiskoneita omiksi, kunnes ne hyökkäsivät kohti satamaa tulittaen ja pudottaen torpedoja.


text: Mantereen ylle päästyään koneet hyökkäsivät Liinahamarin satamaan, jossa oli ainoastaan kaksi pientä kauppalaivaa. Aluksia, sataman laituria ja öljysäiliöitä pommitettuaan koneet eivät löytäneet sopivia maaleja, joten ne kaarsivat Trifonon kylän ylle. Kun Trifonostakaan ei löytynyt sopivia kohteita, koneet palasivat ohjeiden mukaisesti pohjoiseen vuonoa pitkin ja tulittivat maamaaleja, kuten tykistöasemia ja rakennuksia.


text: Satamassa ilmatorjuntatuli oli voimakasta ja pudotti yhden Albacore-pommittajan ja kaksi Fulmar-hävittäjää. Muut koneet palasivat tukialukselle kello 17 mennessä. Neljä koneista oli vahingoittunut, ja miehistöistä kaatui yhteensä seitsemän henkeä.


text: Vasta rakennetusta laiturista osa tuhoutui, ja satamaan upposi yksi norjalainen rommilastissa ollut kauppa-alus. Joitakin pienehköjä rakennuksia ja sataman lautavarasto paloi, ja kalajauhotehdas sekä muut satamavarastot saivat muutamia osumia. Kolme henkeä kuoli, näistä kaksi oli saksalaissotilaita ja kolmas kauppalaivaston merimies. Neljä suomalaista siviiliä haavoittui, heistä yksi vaikeasti, mutta kaiken kaikkiaan pommituksen tuhot olivat muuten suhteellisen vähäiset.


text: Samaan aikaan "HMS Furiousin" kanssa "HMS Victorious" lähetti Kirkkoniemeen toiset kaksi hyökkäysaaltoa, yhteensä 21 Albacore-torpedopommittajaa ja 12 Fulmar-hävittäjää. Pommittajat tuhosivat yhden rahtilaivan ja vahingoittivat toista. Ilmapuolustuksen saksalaishävittäjistä Messerschmitt Bf 110 -koneet olivat juuri startanneet Stuka-pommittajien saattolennolle Murmanskiin, ja ne suunnattiin mereltä lähestyvää hyökkäystä vastaan. Lisäksi Messerschmitt Bf 109 -koneet ehtivät ilmaan ennen hyökkäyksen alkua. Syntyneessä taistelussa saksalaishävittäjiä pudotettiin kolme tai neljä., mutta brittiläiskoneita kolmetoista. Lisäksi kahdeksan brittikonetta vaurioitui. Brittien 827. torpedopommittajalentue tuhoutui hyökkäyksissä kokonaan.


text: Seuraavana päivänä Suomi esitti Britannialle vastalauseen ja korvausvaatimuksen. Britannian ulkoministeriö torjui molemmat ja totesi, että Suomen alue oli joutunut sotatoimien piiriin johtuen Suomen hallituksen päätöksestä sallia suurten saksalaisjoukkojen asettuminen maahan. Britannian Helsingin-lähettiläs Gordon Vereker puolestaan kertoi ulkoasiainministeri Rolf Wittingille, että kysymyksessä oli "traaginen erehdys". Britannia julisti sodan runsaat neljä kuukautta myöhemmin, Suomen itsenäisyyspäivänä, 6. joulukuuta 1941.


text: Hyökkäys nostatti Suomessa runsaasti vastalauseita Britanniaa kohtaan. Lehdistö näki hyökkäyksen painostuskeinona Saksaa vastaan ja tuomitsi sen jyrkästi. Suomi sai hyökkäyksestä ulkopoliittisen vahvistuksen aiemmin tekemälleen diplomaattisuhteiden katkaisulle. Saksalaisille hyökkäys oli osoitus Petsamon nikkelintuotannon haavoittuvuudesta, ja myöhemmin saksalaiset rakensivatkin Kolosjoen kaivoksen nikkelituotannon turvaksi Euroopan vahvimman alueellisen ilmatorjunnan.


title: Daniel Fellman

text: Daniel Fellman (s. 26. tammikuuta 1990 Turku) on suomalainen jalkapalloilija, joka edustaa Veikkausliigan Jaroa. Hän on pelannut Suomen eri ikäisten poikamaajoukkueissa ja kuuluu tällä hetkellä maan alle 19-vuotiaiden maajoukkueeseen.


title: Petra Vaelma

text: Petra Vaelma (s. 11. toukokuuta 1982) on suomalainen jalkapalloilija, pelipaikaltaan keskus- tai oikean laidan puolustaja. Hän pelaa Norjassa Klepp IL:ssä.


title: Petra Vaelma

text: Maajoukkueuransa Vaelma aloitti 14. elokuuta 1999 kun hän pelasi 45 minuuttia harjoitusmaaottelussa Skotlantia vastaan. Hän on pitkään ollut maajoukkueen luottopelaaja ja pelasi muun muassa täydet minuutit kaikissa neljässä ottelussa EM-kisoissa 2005 kun Suomi selvisi välieriin. Yhteensä Vaelma on pelannut yli 80 maaottelua, joista hän on pelannut täydet 90 minuuttia yli 50:ssä.


title: Petra Vaelma

text: Vaelman kasvattajaseura on Turun Palloseura. Hän on myös pelannut Turun Pyrkivässä, FC Unitedissa sekä Ruotsissa Bälinge IF:ssä, Eskilstuna Unitedissa ja Umeå Södra FF:ssä ennen siirtoaan Norjaan syksyllä 2008.


title: Emil Yli-Vainio

text: Emil Yli-Vainio (14. marraskuuta 1887 Alahärmä – 30. toukokuuta 1964) oli suomalainen jääkärivääpeli. Hänen vanhempansa olivat mäkitupalainen Antti Kustaa Ylivainio ja Anna Kaisa Tollikko. Hänet vihittiin avioliittoon vuonna 1918 Saima Vesterbackan kanssa. Hän sai vaimonsa kanssa neljä lasta joista vanhin Niilo Ylivainio sai kuuluisuutta maineikkaana saarnamiehenä.


title: Emil Yli-Vainio

text: Tämä Lapualainen työmies liittyi Saksassa sotilaskoulutusta antavaan Jääkäripataljoona 27:ään 23. helmikuuta 1916 ja hänet sijoitettiin pataljoonan 1. konekiväärikomppaniaan. Hän otti osaa taisteluihin ensimmäisessä maailmansodassa Saksan itärintamalla asemasotaan Misse-joella, Riianlahden rannikkoasemissa ja Aa-joen talvitaisteluissa.


title: Emil Yli-Vainio

text: Hän astui Suomen armeijan palvelukseen 11. helmikuuta 1918 aliupseeriksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan kiväärinjohtajaksi 3. Jääkärirykmentin 5. jääkäripataljoonan konekiväärikomppaniaan. Sisällissodassa otti osaa taisteluihin Tampereella ja Viipurissa.


title: Emil Yli-Vainio

text: Sisällissodan jälkeen hän toimi joukkueenjohtajana ja kuormastoaliupseerina edelleen 3. Jääkärirykmentissä, jonka nimi muuttui ensin Savon jääkärirykmentti n:o 3:ksi ja myöhemmin Uudenmaan rykmentiksi. Armeijasta hän erosi 16. helmikuuta 1919 ja toimi sen jälkeen metsätyömiehenä Lapualla ja Uudessa kaarlepyyssä. Hänet on haudattu Pietarsaaren uudelle hautausmaalle.


title: Elevaatio

text: Elevaatio (), ehtoollisaineiden kohottaminen messussa. Termillä "elevaatio" tarkoitetaan yleensä asetussanojen jälkeen tapahtuvaa pyhitettyjen aineiden korottamista kansan nähtäväksi. Termillä "pieni elevaatio" tarkoitetaan loppudoksologian ("Hänen kauttaan, hänen kanssaan ja hänessä...") aikana tapahtuvaa sekä Kristuksen ruumiin että maljan korottamista. Näiden lisäksi ehtoollisaineita kohotetaan lievästi myös offertoriumin aikana, kun uhrilahjoja valmistetaan.


title: Elevaatio

text: Roomalaiskatolisen kirkon latinalaisen riituksen uudessa muodossa aineita kohotetaan uhrilahjojen valmistamisen aikana, konsekraation yhteydessä kansan nähtäväksi, eukaristisen rukouksen loppudoksologian yhteydessä, leipää murtaessaan ja kutsuessaan uskovia kommuunioon.


title: Elevaatio

text: Liturgiassa pappi kohottaa aineet päänsä päälle sanoen "Pyhät pyhille".


title: Elevaatio

text: Tätä nykyä luterilaisuudessa korotetaan ehtoollisaineita lähinnä ehtoolliskutsun aikana. Kun pappi on esittänyt kutsun, hän kohottaa pyhitettyjä lahjoja ja kumartaa. Aineita kohotetaan usein myös eukaristisen rukouksen loppudoksologiassa. Varsinainen elevaatio konsekraation jälkeen ei ole luterilaisuudessa enää yhtenäinen tapa, mutta jotkut papeista edelleen kohottavat aineita konsekraation jälkeen painottaakseen reaalipreesensiä. Tällöin esimerkkinä kalkki nostetaan silmien tasolle vietettäessä messua versus populum. Pappi pitää tällöin toisella kädellä kiinni kalkin jalan yläosasta maljan alta ja tukee toisella kädellä jalan reunaa alhaalta. Vietettäessä messua ad orientem kalkki tulee nostaa niin korkealle, että sen yläosa kohoaa pään yläpuolelle ja alaosa ulottuu silmien korkeudelle.


title: Elevaatio

text: Uhrilahjojen valmistamisen (offertorio) aikana tapahtuva kohottaminen ei ole yleinen, mutta esiintyy jonkin verran.


title: Elevaatio

text: Luterilaisessa uskonpuhdistuksessa konsekraation yhteyteen kuuluva elevaatio sisältyi Martti Lutherin molempiin messuliturgioihin, sekä esimerkiksi pakollisena Mikael Agricolan messuun. Myöhemmin erityisesti aitoluterilaiset, kuten Joachim Westphal puolustivat elevaatiota filippistejä ja kryptokalvinisteja vastaan.


title: Elevaatio

text: Messukellon soittaminen elevaation aikana säilyi paikoitellen vielä luterilaisessakin kirkossa aina 1700-luvulle asti.


title: Fabio Galante

text: Fabio Galante (s. 20. marraskuuta 1973 Montecatini Terme, Pistoian maakunta, Italia) on italialainen jalkapalloilija, pelipaikaltaan puolustaja. Hän pelaa tällä hetkellä Serie B:n Livornossa. Galante pelasi uransa menestyksekkäät vuodet Interissä 1990-luvun lopulla voittaen muun muassa UEFA Cupin vuonna 1998. Hän kuului myös Italian maajoukkueeseen alle 21-vuotiaissa, joilloin Galante voitti joukkueensa kanssa EM-mestaruuden vuonna 1996.


title: Pantokrátoras

text: Pantokrátoras (, , ”Kaikkivaltias”) on vuori Korfun saarella Kreikassa. Se on saaren korkein kohta ja sen korkeus on 906 metriä.


title: Pantokrátoras

text: Pantokrátoras sijaitsee Korfun koillispäässä linnuntietä noin 15 kilometriä pohjoiseen Korfun kaupungista. Vuoren huipulta on mahdollista nähdä koko Korfu sekä lyhyen matkan päässä saaresta sijaitseva Albanian rannikko. Tiettyinä selkeinä päivinä huipulta on mahdollista nähdä myös 130 kilometrin päässä sijaitsevaan Italiaan.


title: Pantokrátoras

text: Pantokrátoraksen huipulle pääsee kapeaa serpentiinitietä pitkin. Huipulla sijaitsevat muun muassa kahvila matkailijoita varten, tietoliikenneasema sekä kirkko. Alueen vanhin luostari oli Angevin, joka rakennettiin vuonna 1347 ja tuhoutui 1500-luvulla. Nykyisin paikalla olevan kirkon rakennustyöt aloitettiin vuonna 1689 ympäröivien kylien asukkaiden avustuksella. Kirkon nykyinen julkisivu on rakennettu 1800-luvun aikana.


title: Toivo Eloranta

text: Toivo Johannes Eloranta (27. toukokuuta 1896 Paimio – 1. toukokuuta 1956 Jamaica, New York, Yhdysvallat) oli suomalainen jääkäriluutnantti ja rakennusurakoitsija. Hänen vanhempansa olivat maanviljelijä Juho Fredrik Eloranta ja Edla Maria Hauska. Hänet vihittiin ensimmäisen kerran avioliittoon vuonna 1921 Lisbeth Margaretha Pillin (Pill) kanssa ja hänen kuolemansa jälkeen vuonna 1961 hän avioitui Astrid Winterin kanssa.


title: Toivo Eloranta

text: Tämä kansakoulun ja Salon maamieskoulun käynyt raisiolainen maanviljelijä liittyi vapaaehtoisena Saksassa sotilaskoulutusta antavaan Jääkäripataljoona 27:ään 3. maaliskuuta 1916 ja sijoitettiin pataljoonan 2. komppaniaan.


title: Toivo Eloranta

text: Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahden ja Aa-joella. Rintamakomennuksensa jälkeen hänet siirrettiin pataljoonan 1. konekiväärikomppaniaan 11. heinäkuuta 1917.


title: Toivo Eloranta

text: Hän saapui Suomeen (Vaasaan) varavääpeliksi ylennettynä jääkärien etujoukon mukana 18. helmikuuta 1918 ja sijoitettiin aluksi konekivääriosaston johtajaksi Suomen valkoiseen armeijaan 2. Krenatöörirykmentin Savon pataljoonaan ja myöhemmin joukkueenjohtajaksi pataljoonan 2. komppaniaan. Hän otti osaa taisteluihin Suomen sisällissodassa Hillosensalmella, Paljakanlahdella, Vilppulassa, Lylyssä, Korkeakoskella, Moisiossa (Lempäälä) ja Tampereella. Sisällissodassa hän haavoittui kolme kertaa, ensin Lylyssä 18. maaliskuuta 1918 seuraavaksi Tampereen edustalla 26. maaliskuuta ja kolmannen kerran Tampereella 3. huhtikuuta 1918.


title: Toivo Eloranta

text: Sisällissodan jälkeen hänet siirrettiin 18. heinäkuuta 1918 Karjalan rykmentti n:o 1:een, josta muodostettiin ensin Itä-Suomen jalkaväkirykmentti n:o 5 ja myöhemmin Pohjois-Savon rykmentti. Hän toimi sen 9. ja 17. lokakuuta 1918 alkaen sen 2. komppaniassa joukkueenjohtajana. Hänet siirrettiin 5. helmikuuta 1920 Käkisalmen läänin rykmentin I pataljoonaan ja 2. helmikuuta 1921 rykmentin 3. erilliseen konekiväärikomppaniaan. Hän erosi armeijasta 4. tammikuuta 1922 ja siirtyi syksyllä 1922 Yhdysvaltoihin, missä toimi rakennusurakoitsijana New Yorkissa. Hänet on haudattu New Yorkiin.


title: Antola

text: Antola on kylä Etelä-Halikossa Varsinais-Suomessa. Kylän länsiosa on kynnetty pelloksi, mutta valtaosa kyläalueesta on metsää. Kylässä on nykyään vain yksi suuri Antolan maatila ja sen rakennukset, jotka kyläalueen länsireunassa peltojen ja metsän välissä.


title: Antola

text: Antola on kuulunut ns. ruotsalaisen vero-oikeuden piiriin, mikä tarkoittaa että se on perustettu 1300-luvun jälkeen. Ensimmäinen maininta kylästä on vuodelta 1540, jolloin kylässä oli yksi tila. Antola ja sen naapurikylä Hevonpää muodostivat 1700-luvulla yhteisen ruodun, jonka sotilastorppa sijaitsi kylien välissä. Antolalla oli ennen myös pientä torppa- ja mäkitupa-asutusta sekä kauppa, mutta niitä ei ole enää kylässä jäljellä.


title: Barakaldo CF

text: Barakaldo Club de Fútbol on jalkapalloseura Barakaldon kaupungista Espanjasta. Seuran edustusjoukkue pelaa Espanjan kolmanneksi korkeimmalla sarjatasolla Segunda División B:ssä. Sen kotistadionina toimii vuonna 2001 rakennettu Nuevo Estadio Lasesarre.


title: Barakaldo CF

text: Barakaldo CF on perustettu vuonna 1917. Historiansa aikana joukkue on tunnettu myös muilla nimillä, kuten Baracaldo Fútbol Club, Baracaldo Oriamendi, Baracaldo Altos Hornos, Baracaldo Club ja Barakaldo Club de Fútbol, mutta nimenvaihdoksista huolimatta se on ollut sama seura. Joukkueen kotistadionina, ennen kuin se siirtyi vuonna 2001 uudelle stadionille, toimi vuosien 1922–2001 välillä Estadio Lasesarre. Joukkueen paidan värit, musta pohja ja keltaiset raidat, tulevat perinteen mukaan. Musta kuvaa tehtaiden päästöjä ja vastaavasti keltaiset raidat kuvaavat hyvinvointia.


title: Barakaldo CF

text: Historiansa saatossa Barakaldo CF on pelannut kaikkiaan 28 kautta Segunda Divisiónissa, 27 kautta Segunda División B:ssä ja 25 kautta Tercera Divisiónissa.


title: Giacinto Scelsi

text: Giacinto Francesco Maria Scelsi [džatšínto šélsi], Ayala Valvan kreivi (8. tammikuuta 1905 La Spezia — 9. elokuuta 1988 Rooma), oli italialainen säveltäjä ja ranskankielinen surrealistinen runoilija. Scelsin tuotanto käsittää kaikki länsimaisen klassisen musiikin tyylilajit näyttämömusiikkia lukuun ottamatta.


title: Giacinto Scelsi

text: Scelsi tunnetaan parhaiten sävellyksistään, jotka keskittyvät vain yhden sävelkorkeuden ympärille. Sävelkorkeutta muunnellaan eri tavoin mikrotonaalisten oskillaatioiden, harmonisten viittausten sekä äänenvärin ja dynamiikan muutosten avulla. Tyyliä kuvaa hyvin vallankumouksellinen "Quattro Pezzi su una nota sola" (Neljä kappaletta, kukin yhdelle sävelelle) vuodelta 1959.


title: Giacinto Scelsi

text: Scelsi pysyi laajalti tuntemattomana jopa nykymusiikkipiireissä suurimman osan elämäänsä, kunnes 1980-luvun lopulla järjestetty konserttisarja vihdoin toi tunnustusta hänen töilleen. Suuri osa hänen sävellyksistään sai kantaesityksensä noissa konserteissa, mainittavimpina orkesteriteokset, jotka esitettiin lokakuussa 1987 Kölnissä, noin neljännesvuosisata niiden säveltämisen jälkeen ja vuosi ennen säveltäjän kuolemaa. Scelsi oli läsnä kantaesityksissä ja valvoi harjoituksia henkilökohtaisesti. Hänen töidensä myöhäisen tunnustamisen vaikutuksia kuvaili belgialainen musiikkitieteilijä Harry Halbreich seuraavasti:


title: Giacinto Scelsi

text: Hollantilainen musiikkitieteilijä Henk de Velde kutsui Scelsiä "vieläkin vähäisemmän siirtymän mestariksi" viitaten Theodor W. Adornon kuvaukseen Alban Bergistä, johon Harry Halbreich totesi: "Itse asiassa hänen musiikkinsa on "yksinomaan" siirtymiä."


title: Giacinto Scelsi

text: Scelsi syntyi Pitellin kylässä lähellä La Speziaa ja vietti suurimman osan elämästään äitinsä vanhassa linnassa, jossa hän sai yksityisopetusta latinassa, šakissa ja miekkailussa. Myöhemmin hänen perheensä muutti Roomaan, jossa musikaalinen lapsi sai yksityistunteja Giacinto Sallustiolta. Ollessaan Arnold Schönbergin opissa Wienissä Scelsistä tuli Italian ensimmäinen dodekafonian mestari, vaikka hän ei jatkanutkaan järjestelmän käyttöä. 1920-luvulla Scelsi ystävystyi intellektuellien, kuten Jean Cocteaun ja Virginia Woolfin, kanssa ja matkusteli paljon. Vuonna 1927 käydessään Egyptissä hän tutustui ensimmäistä kertaa ei-eurooppalaiseen musiikkiin. Hänen ensimmäinen sävellyksensä oli "Chemin du cœur" vuodelta 1929. Sitä seurasi "Rotativa", jonka ensiesityksen johti Pierre Monteaux Pariisin Salle Pleyelissä 20. joulukuuta 1931.


title: Giacinto Scelsi

text: Vuonna 1937 Scelsi järjesti useita nykymusiikkikonsertteja, joissa hän ensi kertaa esitteli muun muassa Paul Hindemithin, Schönbergin, Igor Stravinskin, Dmitri Šostakovitšin ja Sergei Prokofjevin musiikkia italialaisyleisölle. Konsertteja ei voitu järjestää pitkään aikaan Italian fasistien rotulakien takia, sillä juutalaissäveltäjien teoksia ei enää saanut esittää. Scelsi kieltäytyi noudattamasta lakeja, ja lopulta hän joutui lähtemään Italiasta. Vuonna 1940 Italian liityttyä sotaan Scelsi asettui Sveitsiin ja pysyi siellä sodan loppuun saakka, säveltäen ja kehittäen musiikkiaan. Hän avioitui Dorothy Kate Ramsdenin, eronneen englantilaisnaisen, kanssa. Katie Boyle oli Ramsdenin tytär hänen edellisestä avioliitostaan.


title: Giacinto Scelsi

text: Palattuaan Roomaan sodan jälkeen hänen vaimonsa jätti hänet, mikä osaltaan innoitti häntä teokseen "Elegia per Ty". Hän kävi läpi vakavan henkisen kriisin, ja se johti hänet itämaisen hengellisyyden pariin ja muutti radikaalisti hänen musiikkikäsitystään. Hän luopui sävellyksen ja säveltäjän käsitteistä ja siirtyi yksinomaan improvisaatioon. Näitä myöhemmin nauhoitettuja improvisaatioita kirjoitettiin puhtaaksi säveltäjän valvonnassa, minkä jälkeen ne soitinnettiin ja täydennettiin säveltäjän pikkutarkoilla esitysohjeilla, joita saatettiin silloin tällöin hienosäätää yhteistyössä esittäjien kanssa.


title: Giacinto Scelsi

text: Scelsin mukaan taiteellisessa luomisprosessissa säveltäjä yhdisti kuuntelijat ylimaalliseen todellisuuteen. Tästä näkökulmasta taiteilijaa voidaan pitää vain välikappaleena. Tästä syystä hän ei koskaan sallinut kuvaansa näytettävän hänen musiikkinsa yhteydessä. Sen sijaan hän halusi, että hänet esitetään suorana, joka on ympyrän alla, symbolina, joka on itämaista alkuperää. Hänen kuolemansa jälkeen muutamia valokuvia on tullut julkisuuteen.


title: Giacinto Scelsi

text: Giacinto Scelsi oli Alvin Curranin ystävä ja mentori, kuten myös monen muun ulkoamerikkalaisen säveltäjän, kuten Frederic Rzewskin, joka asui Roomassa 1960-luvulla. Scelsi teki yhteistyötä myös muiden amerikkalaissäveltäjien, kuten John Cagen, Morton Feldmanin ja Earle Brownin kanssa, jotka kävivät usein hänen luonaan Roomassa.


title: Giacinto Scelsi

text:
Curran muisteli:
"Scelsi – – tuli kaikkiin Rooman konsertteihin, myös viimeiseen, joka järjestettiin vain muutama päivä ennen hänen kuolemaansa. Oli kesä, ja hänellä oli turkki ja turkishattu yllään ulkoilmakonsertissa. Hän vilkutti kaukaa, näin hänen kirkkaat silmänsä ja hymyn, joka hänellä aina oli. Tuolloin näin hänet viimeisen kerran."


title: Giacinto Scelsi

text: Giacinto Scelsi kuoli Roomassa 9. elokuuta 1988.


title: Kids’ WB

text: Kids’ WB on yhdysvaltalainen internetsivusto, joka esittää Warner Bros. Animationin animaatiosarjoja. Alun perin Kids' WB oli lauantaiaamun televisio-osio The CW:n viikonlopun ohjelmistossa, joka aloitti lähetyksensä 9. syyskuuta 1995. Kanava kuitenkin päätettiin lopettaa heikon mainostamisen vuoksi, sekä kovan kilpailun muiden yhtiöiden kanssa. 17. toukokuuta 2008 Kids’ WB lähetti viimeiset lähetyksensä, jonka jälkeen sen tilalle tuli The CW4Kids, 4Kids Entertainmentin ostaessa itselleen lähetysaikaa The CW:ltä.


title: Kids’ WB

text: 28. huhtikuuta 2008 Warner Bros. ilmoitti Kids’ WB:n palaavan takaisin internetsivustona, jossa he esittävät kolmella sivukanavalla Kids’ WB:llä, Kids’ WB, Jr.:lla, ja DC HeroZonella pääasiassa Warnerin tuottamia animaatiosarjoja, jotka näkyvät vain Yhdysvalloissa asuville.


title: Amikti

text: Amikti ( ’verho’, ’vaippa’) on Lännen kirkossa papin tai diakonin liturgiseen asuun kuuluva valkoinen, neliskulmainen liina, josta muodostuu alban hupunomainen kaulus.


title: Amikti

text: Amikti on noin 90 cm pitkä ja 60 cm leveä. Sen kahdessa kulmassa on nauhat, joilla se sidotaan, ja näiden välissä pitkällä sivulla voi olla jäykempi, joko valkoinen, tai kasukan kankaasta tehty ja liturgisia värejä noudattava kaulusmainen osa, "parura".


title: Amikti

text: Amikti suojaa stolaa ja messukasukkaa (tai dalmatikaa) hieltä ja lialta. Se puetaan päälle ennen albaa.


title: Amikti

text: Amiktia käytetään paljon Ruotsin kirkossa sekä Porvoon hiippakunnassa.


title: Kuorikaapu

text:
Kuorikaapu () on piispan tai papin juhlallisissa kirkollisissa toimituksissa ja juhlallisissa rukoushetkissä käyttämä liturginen vaate. Se muistuttaa viittaa, ja on auki levitettynä puoliympyrän muotoinen. Se on edestä avoin ja se pidetään kiinni rinnan
kohdalta hihnalla tai soljella. Siinä on usein leveä, koristeltu reunus. Alkuperäinen huppu, jota ei tarvittu kirkkosalissa, on kehittynyt
koristelluksi selkäkilveksi ().


title: Kuorikaapu

text:
Suomen evankelis-luterilaisessa kirkossa kuorikaapua on useimmiten nähty piispojen juhla-asuna, mistä on
syntynyt virheellinen nimitys "piispankaapu". Kuorikaapu puetaan kuoripaidan ja stolan päälle (Suomen ev.-lut. kirkossa käytännössä alban päälle). Kuorikaapu muistuttaa ortodoksisen kirkon piispan ja munkin mantiaa.


title: Kuorikaapu

text: Messun selebrantti ei koskaan käytä kuorikaapua, vaan messukasukkaa.


title: Ruotsinsalmen merilinnoitus

text: Ruotsinsalmen merilinnoitus oli linnoitusjärjestelmä Kymissä nykyisessä Kotkan kaupungissa. Se kuului osana venäläisten jälkeen rakennuttamaan Kaakkois-Suomen linnoitusjärjestelmään. Linnoitus muodosti Kyminlinnan kanssa kaksoislinnoituksen ja sen eteläisen osan, jonka tarkoituksena oli toimia Ruotsin puolella sijainneiden merilinnoitusten, Loviisan Svartholman ja Helsingin Sveaborgin eli Suomenlinnan vastapainona sekä Pietarin suojaksi rakennetun Kronstadtin merilinnoituksen etuvartiona. Krimin sodan aikana vuonna 1855 brittiläis-ranskalainen laivasto tuhosi linnoitukset.


title: Ruotsinsalmen merilinnoitus

text: Ruotsinsalmen merilinnoitus koostuu suuresta määrästä erillisiä linnakkeita, redutteja ja tykkipattereita. Päälinnoitus oli Kotkansaaren eteläosassa nykyisessä Katariinan kaupunginosassa sijaitseva Fort Katarina. Muita suuria linnakkeita olivat Fort Elisabeth Varissaaressa ja Fort Slava Kukourin saarella. Linnoitusten jäänteitä on lisäksi jäljellä muun muassa Tiutisen saaressa. Pieni Redutti Kotka Kotkansaarella on entisöity ja sinne on perustettu yrttipuutarha.


title: Palla (liturgia)

text: Palla on valkoisella pellavakankaalla päällystetty neliön muotoinen kova, esimerkiksi pahvi- tai muovilevy, jolla kalkki eli ehtoollismalja peitetään messussa silloin kun kalkkiliina on otettu pois. Pallaan on usein kirjailtu risti, tai jokin ehtoolliseen liittyvä symboli tai kuvio. Pallan tehtävä on mm. suojella arvokkaammasta materiaalista valmistettua ja liturgisia värejä noudattelevaa kalkkiliinaa.


title: Palla (liturgia)

text: Ehtoollisen vieton päätteeksi kalkin päälle laitetaan ensin palla, sitten kalkkiliina ja lopuksi päälle korporaalin sisältävä bursa. Neliön muotoinen palla saa kalkkiliinan laskeutumaan kauniisti. Mikäli kalkkiliinaa ja bursaa ei käytetä, kuten usein nykyisin roomalaiskatolisessa kirkossa, korporaali laitetaan pallan päälle.


title: Bursa (liturgia)

text: Bursa () on messussa käytettävä, kankaasta tehty neliskulmainen liturginen kotelo, tasku, jossa säilytetään korporaalia. Bursa noudattaa liturgisia värejä. Se asetetaan tyhjän kalkin, pallan ja kalkkiliinan päälle ennen ja jälkeen ehtoollisenvieton.


title: Moon

text: Moon voi tarkoittaa jotain seuraavista:


title: Ostola

text: Ostola on:


title: Ranskan Somalimaa

text: Ranskan Somalimaa tai Ranskan Somalirannikko (, ) oli Ranskan siirtomaa Afrikan sarvessa. Se oli aluksi Ranskan siirtomaa vuodesta 1896 vuoteen 1946, jonka jälkeen se oli Ranskan merentakainen alue vuodesta 1946 vuoteen 1967.


title: Jamaikankehrääjä

text: Jamaikankehrääjä ("Siphonorhis americana") on äärimmäisen uhanalainen tai jo sukupuuttoon kuollut kehrääjälaji, joka on kotoperäinen Jamaikan saarella. Lajista ei ole varmoja havaintoja vuoden 1860 jälkeen.


title: Jamaikankehrääjä

text: Kooltaan jamaikankehrääjä on noin 24 cm pitkä. Väritykseltään lintu on ruskean kirjava. Päälaki on harmaa ja silmänympärykset ovat mustat. Jamaikankehrääjällä on valkoinen kaulus. Linnun pyrstö on pitkä. Ulkonäöltään se muistuttaa antillienhaukkakehrääjää ("Chordeiles gundlachii") ja männikkökehrääjäää ("Caprimulgus carolinensis").


title: Jamaikankehrääjä

text: Jamaikankehrääjää on tavattu sekä kuivista kalkkikivialueen metsistä sekä avoimemmasta maasta. Pesän lintu tekee mahdollisesti maahan. Jamaikankehrääjäkannan kooksi arvioidaan alle 50 yksilöä. Yhtenä tärkeimmistä syistä lajin vähenemiseen pidetään saarelle levinneitä mangusteja ja rottia. Lisäksi jamaikankehrääjän elinympäristöjä hakataan.


title: R0 (reaktori)

text: R0 oli ruotsalainen ydinreaktori. Se tuli ensimmäistä kertaa kriittiseksi 25. syyskuuta 1959. R0 oli raskasvesihidasteinen niin kutsuttu nollatehoreaktori sillä se ei tuottanut lainkaan lämpötehoa. Sitä käytettiin pääasiallisesti erilaisten reaktoriytimien mallien kehittämiseen ja tutkimiseen. Reaktorien kehittäminen liittyi 1950-luvulla alkaneeseen Ruotsin ydintutkimusohjelmaan. Reaktori suljettiin 1970-luvun alussa.


title: R0 (reaktori)

text: Aikaisemmin ruotsissa oli käynnistetty tutkimusreaktori R1 vuonna 1954, joten numerointi ei ollut loogista. Seuraava reaktori R2 tuli kriittiseksi 4. toukokuuta 1960.


title: The Alan Parsons Project

text: The Alan Parsons Project (APP) oli brittiläinen progressiivinen rockyhtye, jonka perustivat Alan Parsons ja Eric Woolfson. Parsons ja Woolfson olivat yhtyeen ainoat varsinaiset jäsenet. Heidän lisäkseen yhtyeen jokaisella levyllä soitti kitaristi Ian Bairnson. Muita pitkäaikaisia jäseniä olivat basisti David Paton ja orkestraatioista vastannut Andrew Powell. Osa yhtyeen soundia olivat vaihtuvat vokalistit, joihin kuuluivat muun muassa Colin Blunstone, Chris Rainbow ja Gary Brooker (Procol Harum). Yhtyeen suurimmat hitit (Time, Eye in the Sky) lauloi kuitenkin Eric Woolfson.


title: The Alan Parsons Project

text: The Alan Parsons Projectin levyt olivat kaikki konseptialbumeja, joiden teemat vaihtelivat Edgar Allan Poesta ("Tales of Mystery and Imagination") peliriippuvuuteen ("A Turn of a Friendly Card"). Eric Woolfson sävelsi suurimman osan yhtyeen musiikista Alan Parsonsin toimiessa tuottajana.


title: The Alan Parsons Project

text: Yhtye oli koko elinkaarensa ajan studioprojekti. Tämä johtui pääosin siitä, että sekä Woolfson että Parsons näkivät itsensä ensisijaisesti säveltäjinä ja tuottajina, eivät esiintyjinä. Toinen syy oli, että silloinen livetekniikka ei mahdollistanut yhtyeen musiikin soittamista lavalla. Yhtye hajosi Woolfsonin ja Parsonsin välisiin erimielisyyksiin vuonna 1987. The Alan Parsons Projectin jälkeen Woolfson teki APP:n musiikkiin pohjautuvia musikaaleja, kun taas Alan Parsons siirtyi soolouralle ja lähti myös ensimmäistä kertaa kiertueelle esittääkseen The Alan Parsons Projectin musiikkia livenä.


title: The Alan Parsons Project

text: Alan Parsons oli toiminut monissa projekteissa jo ennen The Alan Parsons Projectia, kuten äänittäjän apulaisena The Beatlesin kahdella viimeisellä albumilla "Abbey Road" ja "Let It Be" sekä tuottajana Pink Floydin "The Dark Side of the Moon" -albumilla. Alan Parsons äänitti myös Steven Wilsonin kolmannen soololevyn "The Raven that Refused to Sing (And Other Stories)" (2013).


title: The Alan Parsons Project

text: Eric Woolfson kuoli vuonna 2009 pitkäaikaiseen sairauteen.


title: The Alan Parsons Project

text: NBA:n Chicago Bulls käytti The Alan Parsons Projectin kappaleen ”Sirius” alkua avausmusiikkinaan Michael Jordanin vuosina.


title: The Alan Parsons Project

text: Vuonna 2008 kaikki Alan Parsons Projectin albumit julkaistiin uudelleen ja ne sisälsivät ennenkuulumatonta lisämateriaalia sekä kahden CD:n kokoelman "The Essential Collection". Vuonna 2014 kaikki remasteroidut albumit julkaistiin yhdessä paketissa nimellä "The Complete Albums Collection". Paketin mielenkiintoisin lisä on yhtyeen ”kadonnut” levy "The Sicilian Defence". Yhtye oli 1980-luvun lopulla riitautunut levy-yhtiönsä kanssa ja yritti päästä sopimuksesta eroon tekemällä nopeasti kokonaan instrumentaalisen albumin, joka sai nimensä sisilialaisesta puolustuksesta eli shakin avaussiirrosta 1.e4 c5. Levy-yhtiö hylkäsi levyn, eikä sitä koskaan julkaistu. Vielä vuonna 2005 Alan Parsons ilmoitti, ettei levyä tulla koskaan julkaisemaan, jos hänellä on asiaan mitään sanomista. Lisäksi hän toivoi, ettei levyn nauhoja olisi olemassa enää missään muodossa.


title: The Alan Parsons Project

text: Albumit


title: Larry Adler

text: Lawrence Cecil "Larry" Adler (10. helmikuuta 1914 – 7. elokuuta 2001) oli yhdysvaltalainen muusikko. Hän tuli tunnetuksi taitavana huuliharpun soittajana.


title: Larry Adler

text: Adler syntyi Baltimoressa, Marylandissa. Jouduttuaan kotimaassaan mustallelistalle hän muutti aikuisiällään Lontooseen, jossa asui loppuikänsä. Hän esitti useita klassisen musiikin merkkiteoksia huuliharpulle sovitettuna. Hän sai myös elokuvarooleja ja sävelsi elokuvamusiikkia Oscar-ehdokkuuden arvoisesti.


title: Larry Adler

text: Adler kuoli 87-vuotiaana Lontoossa.


title: Luettelo Ardennesin kunnista

text: Tämä on luettelo Ardennes'n departementin kunnista Ranskassa. Departementissa on 463 kuntaa.


title: Luettelo Ariègen kunnista

text: Tämä on luettelo Ariègen departementin kunnista Ranskassa. Departementissa on 332 kuntaa.


title: Wisconsinjoki

text: Wisconsinjoki () on Wisconsinissa virtaava Mississippin sivujoki. Se on 692 kilometriä pitkä.


title: Wisconsinjoki

text: Eurooppalaiset tutkimusmatkailijat saapuivat Wisconsinjoelle viimeistään vuonna 1673, jolloin Jacques Marquette ja Louis Jolliet saavuttivat sen.


title: Wisconsinjoki

text: Wisconsinin osavaltio on nimetty joen mukaan.


title: Sinapit

text: Sinapit ("Sinapis") on ristikukkaiskasvien heimoon kuuluva suku. Lajit ovat yksivuotisia. Kukan teriö on keltainen. Sukuun on aiemmin luettu kuuluvaksi lajeja, jotka nykyään luetaan kaalien ("Brassica") sukuun, kuten mustasinappi ("Brassica nigra") ja sareptansinappi ("Brassica juncea").


title: Luettelo Auben kunnista

text: Tämä on luettelo Auben departementin kunnista Ranskassa. Departementissa on 433 kuntaa.


title: Luettelo Auden kunnista

text: Tämä on luettelo Auden departementin kunnista Ranskassa. Departementissa on 436 kuntaa.


title: Luettelo Aveyronin kunnista

text: Tämä on luettelo Aveyronin departementin kunnista Ranskassa. Departementissa on 304 kuntaa.


title: Luettelo Bouches-du-Rhônen kunnista

text: Tämä on luettelo Bouches-du-Rhônen departementin kunnista Ranskassa. Departementissa on 119 kuntaa.


title: Danni Miatke

text: Danni Miatke (s. 29. marraskuuta 1987) on australialainen uimari. Hän syntyi Darwinissa ja muutti 14-vuotiaana Melbourneen. Sittemmin hän on voittanut muun muassa kaksi kultamitalia uinnin maailmanmestaruuskilpailuissa ja lisäksi yhden lyhyen radan MM-kilpailuissa.


title: Danni Miatke

text: Vuonna 2006 Miatke rikkoi Kansainyhteisön kisojen 50 metrin perhosuinnin kisaennätyksen.


title: Luettelo Calvadosin kunnista

text: Tämä on luettelo Calvadosin departementin kunnista Ranskassa. Departementissa on 706 kuntaa.


title: Sara Larsson

text: Sara Larsson (s. 13. toukokuuta 1979 Kristinehamn) on ruotsalainen jalkapallopuolustaja. Hänen seuransa on Linköpings FC, jota ennen hän pelasi Malmön LdB FC:ssa.


title: Sara Larsson

text: Ruotsin naisten jalkapallomaajoukkueessa Larsson debytoi vuonna 2000. Sittemmin hän on sen jäsenenä osallistunut MM-kilpailuihin vuosina 2003, 2007 (ei pelannut) ja 2011, olympialaisiin 2000, 2004 ja 2008, sekä EM-kilpailuihin vuosina 2001, 2005 ja 2009.


title: Luettelo Cantalin kunnista

text: Tämä on luettelo Cantalin departementin kunnista Ranskassa. Departementissa on 260 kuntaa.


title: Tommy Steele

text: Tommy Steele (oik. Thomas Willam Hicks; s. 17. joulukuuta 1936 Bermondsey, Lontoo, Britannia) on brittiläinen muusikko, joka oli ensimmäisiä Rock and roll -tähtiä, hetkittäin jopa itsensä Elvis Presleyn kilpailijana pidetty. Hän siirtyi myöhemmin viihde- ja musikaaliartistiksi.


title: Tommy Steele

text:
Steele työskenteli merimiehenä ja tutustui siten amerikkalaiseen rock'n'rolliin. BBC on kutsunut häntä "mieheksi, joka toi rockin Britanniaan". Hän teki Decca-merkille levyn "Rock With The Caveman", joka nousi listalla 13. sijalle vuonna 1956, ja samana vuonna "Singing The Blues" nousi listaykköseksi. Jo seuraavana vuonna Steelen tähdeksi noususta tehtiin elokuva. Vuonna 1960 Steele luopui rockista ja siirtyi tekemään musikaaleja.
Steelen ura musikaalitähtenä jatkuu yhä, vaikka hän on yli 80-vuotias.


title: Tommy Steele

text: Alkuperäisten rock-levyjen lisäksi Steele on julkaissut joukon musikaalilevyjä, ja hänen Decca-vuosiensa levytykset on julkaistu uusina laitoksina.


title: Norman Alden

text: Norman Alden (13. syyskuuta 1924 Fort Worth, Teksas – 27. heinäkuuta 2012 Los Angeles, Kalifornia) oli yhdysvaltalainen näyttelijä. Hän työskenteli uransa aikana niin televisiosarjoissa kuin elokuvissakin. Jälkimmäisiin kuuluu Robert Zemeckisin tieteiselokuva "Paluu tulevaisuuteen" (1985).


title: Norman Alden

text: Aldenilla oli myös äänirooleja animaatioissa, kuten Hanna-Barberan sarjassa "Superystävät" ja Transformers-elokuvassa "" (1986).


title: Jani Modig

text: Jani Modig (s. 8. helmikuuta 1981 Kitee) on suomalainen jalkapalloilija. Hän on pelipaikaltaan keskikenttäpelaaja. Modig pelaa myös futsalia GFT:ssä ja Suomen futsalmaajoukkueessa. Hän on toiminut molempien kapteenina.


title: Jani Modig

text:
Modig siirtyi Viikinkeihin talvella 2008 Atlantiksesta, mutta hän ehti pelata seurassa vain kaksi harjoitusottelua ennen kuin siirtyi Norjan 2. divisioonan Askeriin. Modig palasi Viikinkeihin tammikuussa 2009. Hänen aiempia seurojaan ovat mm. PK-35 ja FCK Salamat.
Modig oli myös Helsingin Jalkapalloklubin edustusjoukkueen mukana kaudella 2001, mutta ei pelannut yhdessäkään ottelussa.


title: Jani Modig

text: Futsalissa Modig on edustanut koko uransa GFT:tä, jossa hän toimi kaudella 2007–2008 myös valmentajana. GFT:n riveissä hän on voittanut kaksi suomenmestaruutta ja kaksi cup-mestaruutta. Ensimmäisen futsalin A-maaottelun hän pelasi 27.11.2001 Tšekkiä vastaan. Maajoukkueessa Modig on toiseksi eniten otteluita pelannut pelaaja.


title: Delphine Racinet

text: Delphine Jeanine Annie Racinet-Réau (s. 19. syyskuuta 1973 Melun) on ranskalainen haulikkoampuja ja olympiamitalisti.


title: Delphine Racinet

text: Delphine Racinet on saavuttanut olympialaisissa trapissa hopeaa Sydneyssä 2000 ja pronssia Lontoossa 2012. Lisäksi hän on saavuttanut MM-kilpailuissa joukkuehopeaa ja henkilökohtaista pronssia samassa lajissa Tampereella 1999. Hän sai trapin joukkuekilpailussa myös MM-hopeaa Belgradissa 2011.


title: Pupujen Kaupunki

text: Pupujen Kaupunki () on Disney Channel -kanavalla pyörivä sarja, joka on suunnattu lapsille. Sarjan tuotti Walt Disney Television Animation, ja ensimmäisen kerran ohjelma nähtiin Yhdistyneessä kuningaskunnassa 3. marraskuuta 2007.


title: Pupujen Kaupunki

text: Sarja kertoo Pupujen Kaupungista ja siellä tapahtuvista asioista. Sarja on jälkiäänitetty suomeksi.


title: Pupujen Kaupunki

text: Pupujen Kaupunki


title: Michael Nazir-Ali

text: Michael Nazir-Ali (s. 19. elokuuta 1949 Karachi) on pakistanilais-englantilainen kirkonmies, joka toimi Englannin kirkon Rochesterin piispana 1994–2009.


title: Michael Nazir-Ali

text: Nazir-Ali on kotoisin Pakistanista. Hänen isänsä kääntyi kristinuskoon islamista, ja hän kävi katolista koulua Karachissa ja liittyi Pakistanin anglikaaniseen kirkkoon kaksikymmenvuotiaana. Hän opiskeli taloustiedettä, islamin historiaa ja sosiologiaa Karachin yliopistossa sekä Cambridgessä Englannissa. Hän jatkoi myöhemmin teologian opintoja Oxfordissa ja Cambridgessä sekä Australiassa, jossa väitteli tohtoriksi 1983.


title: Michael Nazir-Ali

text: Nazir-Ali vihittiin papiksi 1976, ja hän toimi aluksi Karachissa ja Lahoressa. Hän on palvellut Raiwindin piispana Länsi-Punjabissa. Canterburyn arkkipiispa Robert Runcie järjesti hänelle turvapaikan Britanniasta kenraali Zian valtakauden aikana vuonna 1986. Nazir-Ali pääsi Lambethin arkkipiispan apulaiseksi järjestelemään vuoden 1988 Lambethin konferenssia ja jatkoi Southwarkin apulaispiispana. Hänet nimitettiin Rochesterin piispaksi Englantiin 1994, ja vuonna 1999 hän pääsi parlamentin ylähuoneeseen "Lords Spiritualin" edustajana.


title: Michael Nazir-Ali

text: Mielipiteiltään Nazir-Ali on konservatiivisempi kuin Rowan Williams, joka oli hänen vastaehdokkaansa Canterburyn arkkipiispan virkaan. Nazir-Ali vastustaa homojen ja lesbojen nimittämistä papeiksi, jolleivät he ole selibaatissa, ja samaa sukupuolta olevien parien siunaamista. Nazir-Ali on ollut usein esillä lehdistössä islamia koskevien lausuntojensa vuoksi. Tammikuussa 2008 hän sanoi, että osa maasta on muuttunut alueiksi, joilla muuta uskontoa tai rotua edustavien on vaikea elää tai työskennellä, ja niille on luotu "islamilainen luonne" esimerkiksi rukouskutsujen vuoksi. Kesäkuun 2008 Standpoint-lehdessä Nazir-Ali sanoi kristinuskon häviön ja 1960-luvulta lähtien lisääntyneiden liberaalien arvojen luoneen moraalisen tyhjiön, jota radikaali islam täyttää. Lokakuussa 2007 hän ilmoitti, ettei osallistu vuoden 2008 Lambethin konferenssiin, koska ei hyväksy Yhdysvaltain episkopaalisen kirkon toimia.


title: Michael Nazir-Ali

text: Nazir-Ali erosi piispanvirastaan vuonna 2009 ja ilmoitti siirtyvänsä palvelemaan kirkkoa siellä, missä kristittyjä vainotaan ja missä he ovat vähemmistönä.


title: Richard Sakai

text: Richard Sakai (syntynyt 28. tammikuuta 1954 San Francisco, Yhdysvallat) on Emmy-palkittu ja Oscar-ehdokkuuden saanut yhdysvaltalainen käsikirjoittaja, joka on tullut tunnetuksi työstään "Simpsonien" parissa. Hän on tehnyt yhteistyötä James L. Brooksin kanssa. Hänen entinen vaimonsa Patricia Sakai omistaa levy-yhtiön nimeltä 3mytsim Records.


title: Richard Sakai

text: Sakain ura alkoi vuonna 1977 James L. Brooksin avustajana. Vuonna 1984 Brooks kutsui Sakain tuottamaan uutta elokuvayritystään Gracie Filmsiä.


title: Susanne Kiermayer

text: Susanne Kiermayer (s. 22. heinäkuuta 1968 Zwiesel) on saksalainen haulikkoampuja ja olympiamitalisti.


title: Susanne Kiermayer

text: Susanne Kiermayer on saavuttanut olympialaisissa hopeaa Atlantassa 1996 trapissa. Lisäksi hän on saavuttanut MM-kilpailuissa trapissa henkilökohtaista hopeaa (1998), joukkuehopean (1993) ja kolme joukkuepronssia (1994, 1998, 2007).


title: Germund Paaer

text: Frithjof Germund Paaer (vuoteen 1906 Sandström; 25. syyskuuta 1881 Parkano – 29. toukokuuta 1950 Helsinki) oli suomalainen graafinen suunnittelija, tekstaaja, kirjankuvittaja ja piirtäjä sekä lasiesineiden keräilijä.


title: Germund Paaer

text: Paaerin vanhemmat olivat parkanolainen kauppias Johan Jakob Sandström ja Emilia Eufrosyne o.s. Kullberg. Hän pääsi ylioppilaaksi 1905 ja opiskeli sitten Teknillisessä korkeakoulussa, Suomen Taideyhdistyksen piirustuskoulussa ja Helsingin yliopistossa. Vuosina 1912–1914 Paaer opiskeli Strelitzin polyteknisessä opistossa, ja hän tutustui kolmen vuoden ajan kansatieteellisiin ja taideteollisuuden aineistoihin Ruotsin, Tanskan, Saksan, Itävalta-Unkarin ja Viron museoissa.


title: Germund Paaer

text: Germund Paaer toimi Taideteollisen keskuskoulun piirustuksen, graafillisen tyyliopin ja tekstauksen opettajana vuosina 1926–1950 ja Kustannus Oy Otavan taiteilijana vuodesta 1927. Paaer oli 1935 perustetun Kalevala Korun ensimmäisenä pääsuunnittelijana vuoteen 1950. Hän suunnitteli Kalevala Korulle satoja erilaisia koruja ja myös vanhojen talonpoikaisesineiden mallin pohjalta puisia koriste-esineitä.


title: Germund Paaer

text: Paaer teki 1920–40-luvulla pilapiirroksia "Tuulispää"- ja "Kurikka"-lehtiin sekä Veli Giovannin julkaisuihin. Hän piirsi myös exlibriksiä, postikortteja ja -merkkejä, mainosjulisteita ja järjestömerkkejä. Hän suunnitteli Parkanon kunnanvaakunan ja maalasi Kihniön kirkon alttaritaulun.


title: Germund Paaer

text: Paaerin ensimmäinen puoliso oli tekstiilitaiteilija Sigrid Wickström-Paaer vuosina 1914–1923; hänen toinen puolisonsa oli Hanna o.s. Vuorela vuosina 1924–1940, ja kolmas puoliso oli Annikki o.s. Tervo vuodesta 1941. Taiteilija Heikki Paaer oli hänen poikansa.


title: Germund Paaer

text: Germund Paaerilla oli huvila Kihniön Kankarijärven Iso-Liettisen saaressa jossa hän asui perheineen kesäisin. Huvila on nykyisin asumaton ja huonossa kunnossa.


title: Håkan Wahren

text: Håkan August Wahren (22. helmikuuta 1895 Urjala – 28. toukokuuta 1969) oli suomalainen jääkärieversti ja toimitusjohtaja. Hänen vanhempansa olivat agronomi Axel Wahren ja Sigrid Wasastjerna. Hänet vihittiin avioliittoon vuonna 1919 Saga von Konowin kanssa.


title: Håkan Wahren

text: Wahren kirjoitti ylioppilaaksi Hämeenlinnan ruotsalaisesta yhteiskoulusta vuonna 1913 ja kirjoittautui Uusmaalaiseen osakuntaan. Opintojaan hän jatkoi Helsingin yliopiston filosofisen tiedekunnan fyysismatemaattisella osastolla vuosina 1914–1915. Sotakorkeakoulun komentajakurssin hän suoritti vuosina 1929–1930 ja Sotakorkeakoulun yleisen osaston toisen vuosikurssin vuosina 1932–1933.


title: Håkan Wahren

text: Hän liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 17. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahden ja Schmardenissa sekä Aa-joella. Hän osallistui Libaussa vuonna 1917 järjestetylle sotakoulun B-kurssille.


title: Håkan Wahren

text: Wahren saapui takaisin Suomeen (Vaasaan) luutnantiksi ylennettynä jääkärien pääjoukon mukana 25. helmikuuta 1918. Suomen sisällissotaan hänet komennettiin joukkueenjohtajaksi 1. jääkärirykmentin 1. jääkäripataljoonan 3. komppaniaan, jonka riveissä otti osaa sisällissodassa taisteluihin Lempäälässä, Säiniöllä ja Viipurissa, missä hän lopulta haavoittui pahasti 28. huhtikuuta 1918.


title: Håkan Wahren

text: Sisällissodan jälkeen Wahren määrättiin komppanianpäälliköksi 19. elokuuta 1918 Suomen valkoisen kaartin 9. komppaniaan, josta hänet siirrettiin 1. kesäkuuta 1919 toimistoupseeriksi Sotaministeriön henkilöasiainosastolle ja edelleen 15. kesäkuuta 1919 Ylipäällikön esikunnan henkilöasiaintoimistoon. Hänet nimitettiin 17. syyskuuta 1919 Tasavallan presidentin sota-asiainkanslian 2. osaston päälliköksi, josta hänet siirrettiin itsenäisyyspäivänä vuonna 1924 Keski-Suomen rykmenttiin ja edelleen 21. tammikuuta 1925 Porin rykmenttiin talouspäälliköksi ja 10. huhtikuuta 1926 alkaen 2. pataljoonan komentajaksi, mistä hänet siirrettiin edelleen 29. kesäkuuta 1928 alkaen 1 pataljoonan komentajaksi. Kyseisen rykmentin rykmentinkomentajan apulaiseksi hänet määrättiin 8. lokakuuta 1930 ja siirrettiin 1. heinäkuuta 1934 Yleisesikunnan sekä 1. tammikuuta 1938 Puolustusministeriön henkilöasiaintoimiston päälliköksi. Viransijaisuuksia hänellä on ollut Turun varuskunnan komendantin tehtävät vuosina 1925–1926 ja Porin rykmentin komentajan tehtävät lyhyinä jaksoina vuosina 1930–1932.


title: Håkan Wahren

text: Talvi- ja jatkosodan aikana Wahren toimi toimistopäällikkönä Päämajan komento-osastolla. Hän erosi armeijasta vakinaisesta palveluksesta vuonna 1945, ja hänet pidätettiin asekätkentäjutussa vuonna 1946. Upseeriuran jälkeen hän toimi Sigrid Juseliuksen säätiön toimitusjohtajana vuoteen 1965. Hänet on haudattu Helsingin kaartin hautausmaalle.


title: Håkan Wahren

text: Hän toimi virkaikäkomitean sihteerinä vuonna 1924 ja Upseerien ampumayhdistyksen johtokunnan jäsenenä ja rahastonhoitajana vuosina 1921–1924 sekä 1. Divisioonan kunniatuomioistuimen varajäsenenä vuonna 1928.


title: Deserie Baynes

text: Deserie Baynes (o.s. Huddleston, s. 11. syyskuuta 1960) on australialainen haulikkoampuja ja olympiamitalisti.


title: Deserie Baynes

text: Deserie Baynes on saavuttanut olympialaisissa pronssia Atlantassa 1996 kaksoistrapissa. Lisäksi hän on saavuttanut MM-kilpailuissa trapissa henkilökohtaista pronssia Limassa 1997 ja joukkuepronssia Kairossa 2001.


title: Musta peili

text: Musta peili: Kauhuelokuvan kehitys Prahan ylioppilaasta Poltergeistiin on veljesten Antti Alasen ja Asko Alasen vuonna 1985 ilmestynyt tietokirja kauhuelokuvan historiasta. Teos sisältää muun muassa 800 tärkeimmän kauhuelokuvan luettelon vuosilta 1909–1985.


title: Luettelo Charenten kunnista

text: Tämä on luettelo Charenten departementin kunnista Ranskassa. Departementissa on 404 kuntaa.


title: 7-Eleven

text: 7-Eleven on maailmanlaajuinen elintarvikekauppaketju. Se on japanilaisen Seven & I Holdings Co.:n tytäryhtiö. Ketjun kauppoja on 18 maassa, ja sen suurimmat markkina-alueet ovat Japani, Yhdysvallat, Taiwan ja Thaimaa. Se on ollut vuodesta 2007 suurin ketjumyymälä, ja sillä on 1 000 toimipistettä enemmän kuin McDonald'silla.


title: 7-Eleven

text: 7-Eleven-myymälöitä on Pohjoismaista Tanskassa, Ruotsissa ja Norjassa. 7-Eleven-ketjun brändin Pohjoismaissa omistava norjalainen Reitan Servicehandel ilmoitti maaliskuussa 2012 ostaneensa koko R-kioski-ketjun ja sen myymälät Suomessa, Virossa ja Liettuassa.


title: Asko Alanen

text: Asko Alanen (s. 1956) on Egmont Kustannuksen kustannustoimittaja ja sarjakuvaneuvos. Hän on kirjoittanut yhdessä veljensä Antti Alasen kanssa teoksen "Musta peili: Kauhuelokuvan kehitys Prahan ylioppilaasta Poltergeistiin" (1985) ja suomentanut sarjakuvia.


title: Asko Alanen

text: Hänen isänsä on professori Aulis Alanen.


title: Christian Planer

text: Christian Planer (s. 15. toukokuuta 1975 Kufstein) on itävaltalainen kivääriampuja ja olympiamitalisti.


title: Christian Planer

text: Christian Planer on saavuttanut olympialaisissa Ateenassa 2004 50 m pienoiskiväärin asentokilpailusta pronssia tuloksella 1262,8 (1167+95,8) ja hän oli 10 m ilmakiväärissä 12. tuloksella 593.


title: Luettelo Charente-Maritimen kunnista

text: Tämä on luettelo Charente-Maritimen departementin kunnista Ranskassa. Departementissa on 472 kuntaa.


title: Perfekti kunta

text: Kunta formula_1 on perfekti, jos sen jokainen algebrallinen laajennus formula_2 on separoituva yli formula_1:n.


title: Perfekti kunta

text:
Kaikki karakteristikaa 0 olevat kunnat ovat perfektejä, joten esimerkiksi formula_4, formula_5 ja formula_6 ovat perfektejä. Jos formula_1 on kunta, jonka karakteristika on alkuluku formula_8, on formula_1 perfekti, jos ja vain jos Frobeniuksen endomorfismi formula_10
on formula_1:n automorfismi. Koska Frobeniuksen kuvaus on aina injektiivinen, riittää tarkastella formula_12:n surjektiivisuutta. Erityisesti kaikki äärelliset kunnat ovat perfektejä. Edelleen jokainen kunta, jonka karakteristika on nollasta poikkeava, eli on algebrallinen laajennus alkukuntansa suhteen, on perfekti.


title: Osvaldo Ardiles

text: Osvaldo César Ardiles (s. 3. elokuuta 1952 Córdoba) on argentiinalainen jalkapalloilija, joka on peliuransa jälkeen valmentanut useita seuroja.


title: Osvaldo Ardiles

text: "Ossie" Ardiles pelasi Argentiinan jalkapallomaajoukkueessa keskikentällä ja voitti maailmanmestaruuden 1978. Hän pelasi MM-turnauksessa kuudessa ottelussa ja vaihdettiin loppuottelussa pois kentältä 65. minuutilla. Hän pelasi myös vuoden 1982 MM-kisoissa.


title: Osvaldo Ardiles

text: MM-kisojen 1978 jälkeen Ardiles siirtyi maajoukkuetoverinsa Ricardo Villan kanssa englantilaisseura Tottenhamiin. Hän pelasi siellä vuoteen 1988.


title: Luettelo Cherin kunnista

text: Tämä on luettelo Cherin departementin kunnista Ranskassa. Departementissa on 290 kuntaa.


title: Luettelo Corrèzen kunnista

text: Tämä on luettelo Corrèzen departementin kunnista Ranskassa. Departementissa on 286 kuntaa.


title: Luettelo Côtes-d’Armorin kunnista

text: Tämä on luettelo Côtes-d’Armorin departementin kunnista Ranskassa. Departementissa on 371 kuntaa.


title: Sam Manekshaw

text: Sam Hormusji Framji Jamshedji Manekshaw (gudžaratiksi : સામ હોરમૂસજી ફરામજી જમશેદજી માણેકશા) (3. huhtikuuta 1914 – 27. kesäkuuta 2008) oli intialainen sotilas ja ensimmäinen Intian asevoimissa sotamarsalkan arvoon (1973) kohonnut. Manekshawin ura kesti neljä vuosikymmentä ja hän osallistui viiteen sotaan.


title: Sam Manekshaw

text: Manekshaw syntyi Amritsarissa Punjabin pääkaupungissa parsiperheeseen. Hän kuului vuonna 1932 niihin neljäänkymmeneen ensimmäiseen kadettiin, jotka britit valitsivat koulutettavaksi Intian sotilasakatemiassa Dehradunissa Brittiläiseen Intian armeijaan. Manekshaw liittyi 1934 12 Frontier Force Riflesiin vänrikkinä. Toisessa maailmansodassa hän soti Burmassa Sittangjoella ja haavoittui vatsaan konekivääritulesta. Hänet palkittiin Military Crossilla. Manekshaw selvisi ja palasi Burmaan toivuttuaan, haavoittui uudelleen ja palveli sodan lopulla Indokiinassa.


title: Sam Manekshaw

text: Intian itsenäistyessä hän palveli armeijan päämajassa ja suunnitteli maan jakamista ja osallistui sitä seuranneeseen Intian-Pakistanin sotaan vuonna 1947 Jammu ja Kashmirissa. 1950-luvun lopulla hän oli asevoimien esikuntaupseerikoulun komentaja, mutta ajautui konfliktiin puolustusministeri VK Krishna Menonin kanssa. Kun Intian armeija kärsi lokakuussa 1962 tappioita kiinalaisille Arunachal Pradeshissa Himalajalla, pääministeri Jawaharlal Nehru määräsi kenraaliluutnantti Manekshawin johtamaan operaatiota. Vuoden 1963 lopussa hän komensi joukkoja länsirajalla ja vuotta myöhemmin tärkeimmällä rintamalla itärajalla. Intian ja Pakistanin välisen vuoden 1965 sodan aikana Manekshaw kehotti olemaan hyökkäämättä Itä-Pakistaniin.


title: Sam Manekshaw

text: Manekshaw nimitettiin armeijan esikuntapäälliköksi 7. kesäkuuta 1969. Merkittävimmäksi haasteeksi muodostuivat Itä-Pakistanin levottomuudet vuoden 1970 vaalien jälkeen, kun ainakin kymmenen miljoonaa pakolaista vyöryi maasta Intiaan. Maaliskuussa 1971 Itä-Pakistan alkoi vaatia itsenäisyyttä, jota Intian pääministeri Indira Gandhi tuki. Pakistan teki 3. joulukuuta 1971 yllätyshyökkäyksen Intian luoteisosan lentokentille, Israelin kuuden päivän sodan vastaavan hyökkäyksen menestyksen innoittamana. Vahinko oli kuitenkin vain tilapäinen ja Intia hyökkäsi Länti-Pakistaniin sekä Länsi-Pakistanin joukkoja vastaan Itä-Pakistanissa. Operaatio idässä johti 16. joulukuuta Dhakan valtaukseen ja 93 000 sotilaan joukkojen antautumiseen. Seuraavana päivänä Intia solmi tulitauon lännessä. Manekshaw sai Padma Vibhushan -mitalin 1972 ja nelivuotisen komentajuutensa päätökseksi hänet ylennettiin 1. tammikuuta 1973 sotamarsalkaksi. Hän jäi eläkkeelle 15. tammikuuta 1973.


title: Risto Salmi (jalkapalloilija)

text: Risto Salmi (s. 24. toukokuuta 1978 Helsinki) on entinen suomalainen jalkapalloilija. Hän oli pelipaikaltaan keskikenttäpelaaja. Salmi pelasi myös futsalia Golden Futsal Teamissa ja maajoukkueessa.


title: Risto Salmi (jalkapalloilija)

text: Salmi edusti Atlantis FC:tä kausina 2004–2008. Sinne hän siirtyi FC Jokereista, jossa hän on pelannut myös Veikkausliigaa 8 ottelun verran kaudella 2003.


title: Risto Salmi (jalkapalloilija)

text: Futsalissa Salmi on voittanut sekä Futsal-liigan että cupin GFT:ssä, jossa hän pelasi kaudesta 2005–2006 kauteen 2013–2014. Sitä ennen hänen seuransa oli Futsal-Ykkösen Kuninkaat. Maajoukkueessa Salmi on eniten otteluita pelannut pelaaja.


title: Luettelo Creusen kunnista

text: Tämä on luettelo Creusein departementin kunnista Ranskassa. Departementissa on 260 kuntaa.


title: Eric O. W. Ehrström

text: Eric Otto Woldemar Ehrström (5. helmikuuta 1881 Helsinki – 11. lokakuuta 1934 Helsinki) oli suomalainen taidetakoja ja koristetaiteilija, joka tunnettiin erityisesti metallinpakotus- ja emalitöistään. Hän suunnitteli myös koruja, lasiesineitä sekä teki käyttö- ja taidegrafiikkaa.


title: Eric O. W. Ehrström

text: Ehrströn jätti lukion kesken ja lähti opiskelemaan Suomen taideyhdistyksen piirustuskouluun 1899. Hän oli taiteilija Akseli Gallen-Kallelan oppilaana Ruoveden Kalelassa vuosina 1899-1900 ja opiskeli sitten taontaa ja metallipakotusta Pariisissa 1901–1902 ja 1908. Pariisissa hän tutustui vaimoonsa Olga Gummerukseen. Hänellä oli myös oma näyttely näyttely Salon d'automnessa Pariisissa.


title: Eric O. W. Ehrström

text: Ehrström suunnitteli ja valmisti erilaisia pieniä metalliesineitä kuten tuhkakuppeja, lippaita, maljoja, vaaseja ja erilaisia rasioita käyttäen materiaalina kuparia, messinkiä, pronssia tai tinaa. Hän valmisti metallitaontatöitä useisiin rakennuksiin, kuten Hvitträskin taiteilijahuvilaan ja Suur-Merijoen kartanoon Karjalan Kannakselle. Ehrström suunnitteli myös koruja, ja vuonna 1918 hän suunnitteli Suomen kuninkaan kruunun sekä Suomen normaalivaakunan ynnä viranomaisten sinettejä. Vuonna 1927 Ehrström menetti onnettomuudessa oikean kätensä, minkä jälkeen hänen vaimonsa Olga Gummerus-Ehrström, joka itsekin oli monipuolinen ja lahjakas taiteilija, auttoi miestään tämän töissä.


title: Eric O. W. Ehrström

text: Ehrström oli Taideteollisen keskuskoulun metallinpakotuksen ja siselöinnin opettajana 1904–1905 sekä 1912–1919. Vuonna 1924 hän kirjoitti taideteollisen alan käsikirjan "Konsthantverk: Teknisk rådgivare" (julkaistu suomeksi nimellä "Taideteollisuus: Teknillinen opas") oppikirjaksi käsityökoulujen oppilaille ja alan harrastajille.


title: Eric O. W. Ehrström

text: Vuonna 1919 Ehrström perusti yhdessä kuvanveistäjä Emil Wikströmin, tehtailija Gösta Serlachiuksen ja takoja Paavo Tynellin kanssa "Taidetakomo Taito" -nimisen yrityksen (myöhemmin "Oy Taito Ab"), jonka taideteollisuusosaston johtajana Ehrström toimi.


title: Luettelo Dordognen kunnista

text:
Tämä on luettelo Dordognen departementin kunnista Ranskassa. Departementissa on 557 kuntaa.
(CAP) "Communauté d'agglomération Périgourdine", luotu vuonna 2000.


title: Åke Wahren

text: Åke Gustaf Wahren (26. kesäkuuta 1893 Urjala – 13. lokakuuta 1976) oli suomalainen jääkärieversti ja toimitusjohtaja. Hänen vanhempansa olivat agronomi Axel Wahren ja Sigrid Wasastjerna. Hänet vihittiin avioliittoon vuonna 1920 Martha Degerholmin kanssa.


title: Åke Wahren

text: Wahren kirjoitti ylioppilaaksi Hämeenlinnan ruotsalaisesta yhteiskoulusta vuonna 1911 ja liittyi Turkulaiseen osakuntaan. Opintojaan hän jatkoi 2 vuotta Charlottenburgin teknillisessä korkeakoulussa. Puolan armeijan ratsuväkikoulun hän suoritti vuosina 1921–1922.


title: Åke Wahren

text: Hän liittyi vapaaehtoisena Saksassa sotilaskoulutusta antavaan jääkäripataljoona 27:n 1. konekiväärikomppaniaan 2. helmikuuta 1916, josta hän kumminkin pyrki vapaaehtoisena perusteilla olevaan Jääkäripataljoonan tykistöön ja tulikin valituksi yhtenä niistä 26 miehestä, jotka Jääkäripataljoonan komentaja majuri Bayer valitsi haastattelunsa perusteella. Hänet siirrettiin virallisesti haupitsijaokseen 17. maaliskuuta 1916, minkä päivämäärän voidaan katsoa olevan jääkäritykistön virallinen perustamispäivä. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Ekkau-Kekkaussa sekä Aa-joella. Hänet siirrettiin myöhemmin pataljoonan ratsuosastoon. Hänet komennettiin Suomeen 7. etukomennuskunnan johtajana 12. tammikuuta 1918.


title: Åke Wahren

text: Wahren saapui 7. etukomennuskunnan kera Merenkurkun yli Vaasaan 2. helmikuuta 1918 ja hänet määrättiin 17. helmikuuta 1918 Järjestyslipustoon, josta vähän myöhemmin muodostettiin Uudenmaan rakuunarykmentti. Hän toimi aluksi rykmentin adjutanttina ja 25. huhtikuuta 1918 alkaen 3. eskadroonan päällikkönä. Hän otti osaa sisällissodassa taisteluihin Länkipohjassa, Tervaniemellä, Pälkäneellä, Evossa, Lammin-Syrjäntaan akselilla ja Koskella.


title: Åke Wahren

text: Sisällissodan jälkeen Wahren palveli Uudenmaan rakuunarykmentin 2. eskadroonan päällikkönä, josta hänet määrättiin 16. toukokuuta 1924 rykmentin talouspäälliköksi. Hänet siirrettiin 10. marraskuuta 1926 Helsingin suojeluskuntapiirin 1. sotilasohjaajaksi. Armeijasta hän erosi 31. elokuuta 1928. Upseeriuransa jälkeen hän toimi virkamiehenä Liittopankissa vuosina 1928–1930 ja sen jälkeen Valotorni oy:n johtajana Helsingissä.


title: Åke Wahren

text: Talvisotaan Wahren osallistui Kevyt osasto 3:n komentajana ja osallistui Summan taisteluihin. Välirauhan aikana hän toimi aluksi Jalkaväkirykmentti 7:n komentajana, josta hänet siirrettiin Päämajan Linnoitusosaston Liikekannallepanotoimiston päälliköksi, jossa tehtävässä hän toimi Jatkosodan syttymiseen saakka, jolloin hänet määrättiin 7. Armeijakunnan huoltopäällikön apulaiseksi ja myöhemmin Ryhmä Oinosen huoltopäälliköksi. Vuonna 1941 hänet komennettiin Uudenmaan rakuunakykmentin virkaatekeväksi komentajaksi, josta hänet komennettiin viransijaiseksi Ratsuväkiprikaatin komentajalle. Hän hoitikin komentajan tehtäviä aina vuoteen 1943 saakka, jolloin hän siirtyi Ratsuväkikoulutuskeskuksen päälliköksi ja oli toimessa sodan loppuun saakka.


title: Åke Wahren

text: Sotien jälkeen Wahren palasi siviilitoimiin ja siirtyi Suomen Vartioimis- ja Sulkemis Oy:n toimitusjohtajaksi, missä tehtävässä oli vuoteen 1957 saakka, jolloin siirtyi Siivouskeskus Oy:n toimitusjohtajaksi.


title: Åke Wahren

text: Wahren toimi Suomen Kennelklubin puheenjohtajana vuosina 1945–1948.


title: Bernard Panafieu

text: Bernard Louis Auguste Paul Panafieu (26. tammikuuta 1931 – 12. marraskuuta 2017) oli katolisen kirkon ranskalainen pappi. Hänet nimitettiin yhdeksi kardinaaleista 21. lokakuuta 2003, ja hän osallistui uuden paavin valintaan vuoden 2005 konklaavissa.


title: Bernard Panafieu

text: Panafieu toimi Marseillen arkkipiispana vuosina 1995–2006.


title: Luettelo Doubs’n kunnista

text: Tämä on luettelo Doubs’n departementin kunnista Ranskassa. Departementissa on 594 kuntaa.


title: Luettelo Eure-et-Loirin kunnista

text: Tämä on luettelo Eure-et-Loirin departementin kunnista Ranskassa. Departementissa on 403 kuntaa.


title: Luettelo Finistèren kunnista

text: Tämä on luettelo Finistèren departementin kunnista Ranskassa. Departementissa on 283 kuntaa.


title: Aarne Karjalainen

text: Aarne Karjalainen (5. toukokuuta 1898 Kirvu – 3. toukokuuta 1965 Helsinki) oli suomalainen graafikko, joka suunnitteli postimerkkejä ja seteleitä.


title: Aarne Karjalainen

text: Karjalainen opiskeli Viipurin taiteenystäväin piirustuskoulussa ja sitten vuosina 1921–1922 Suomen Taideyhdistyksen piirustuskoulussa käyttögrafiikan opintosuunnalla. Hän työskenteli vuosina 1921–1929 Tilgmann Oy:n ja 1929–1934 Reklaamitoimiston palveluksessa ja sitten Suomen Pankin setelipainossa vuosina 1934–1963 aluksi arvopaperitaiteilijana ja viimeksi piirustusosaston esimiehenä. Karjalainen piirsi 36 postimerkkiä sekä suunnitteli ja piirsi vuosina 1939 ja 1945 5000 markan setelin.


title: Luettelo Haute-Garonnen kunnista

text: Tämä on luettelo Haute-Garonnen departementin kunnista Ranskassa. Departementissa on 588 kuntaa.


title: Rough Draft Studios

text: Rough Draft Studios, Inc. (RDS) on animaatiostudio, jonka perusti Gregg Vanzo sen jälkeen kun lopetti "Simpsoneiden" ensimmäisen tuotantokauden ohjaamisen.


title: Rough Draft Studios

text: Sen pääkonttorit ovat Glendalessa, Kaliforniassa, ja sen toinen studio on Rough Draft Korea Soulissa, Korean tasavallassa. Rough Draft Studios on yksi "Simpsonien" animaatiostudioista.


title: Luettelo Ille-et-Vilainen kunnista

text: Tämä on luettelo Ille-et-Vilainen departementin kunnista Ranskassa. Departementissa on 353 kuntaa.


title: Arthur Ford

text: Arthur Ford (8. tammikuuta 1897 – 4. tammikuuta 1971) oli yhdysvaltalainen meedio. Hänet vihittiin alun perin protestanttiseksi papiksi, mutta hän siirtyi spiritualismin pariin 1920-luvulla. Hänen yhteytensä henkimaailmaan väitetysti pysyi loppuiän ajan.


title: Luca Agamennoni

text: Luca Agamennoni (s. 8. elokuuta 1980 Livorno) on italialainen soutaja ja olympiamitalisti. Hän oli mukana Italian pronssia voittaneessa joukkueessa Ateenan olympialaisissa 2004 perämiehettömän nelikon kilpailussa ja neljä vuotta myöhemmin Pekingin Olympialaisissa 2008 Agamennoni voitti hopeaa pariaironelosessa.


title: James Pike

text: James Albert Pike (14. helmikuuta 1913 – syyskuu 1969) oli yhdysvaltalainen episkopaalisen kirkon pappi. Hänet vihittiin papiksi vuonna 1946, ja hän toimi Kalifornian piispana vuosina 1958–1966. Pike oli kristittyjen keskuudessa radikaali ajattelija, joka kyseenalaisti useita uskon perusoppeja.


title: James Pike

text: Vuonna 1966 Piken poika Jim teki itsemurhan New Yorkissa. Tämän jälkeen Pike väitti todistaneensa toistuvaa poltergeistia kotonaan. Hän pyrki aktiivisesti yhteyteen edesmenneen poikansa kanssa jopa meedio Arthur Fordin välityksellä. Hän kuoli epäselvissä olosuhteissa syyskuussa 1969 autonsa hajottua Israelin autiomaahan.


title: Ben 10: Protector of Earth

text: Ben 10: Protector of Earth on Ben 10 -animaatiosarjaan perustuva toimintapeli. Pelin kehitti High Voltage Software vuodelle 2007 ja se on saatavilla PlayStation Portablelle, PlayStation 2:lle ja Wiille.


title: Ben 10: Protector of Earth

text: Ben 10: Protector Of The Earth seuraa Ben Tennysonin seikkailuja, kun hän löytää rannekkeentapaisen laitteen Omnitrixin, joka antaa Benille kyvyn muuntautua eri muukalaisolennoiksi, joilla jokaisella on erikoiskykynsä. Pelissä on mahdollisuus muuntautua aluksi Heatblastiksi ja Four Armsiksi, jonka jälkeen pelaaja saa lisää olentoja rannekkeeseensa voitettuaan eri kenttien päävastustajat. Muut olennot ovat Cannonbolt, Wildvine, XLR8, sekä Upchuck, jonka saaminen on mahdollista vain Nintendo DS:ssä. Pelissä on yhteensä 14 tasoa ja neljä eri aluetta, kuten Grand Canyon, San Francisco, Seattle ja Mount Rushmore.


title: Teuvo Wartiovaara

text: Theodor (Teuvo) Kosti Wartiovaara (10. syyskuuta 1896 Joensuu – 19. maaliskuuta 1979) oli suomalainen jääkärieversti. Hänen vanhempansa olivat rovasti William Vartiovaara ja Mirjam Salome Colliander. Hänet vihittiin avioliittoon vuonna 1921 Toini Inkeri Mannisen kanssa.


title: Teuvo Wartiovaara

text: Hän kävi seitsemän luokkaa Helsingin suomalaista yhteiskoulua ja suoritti kahdeksannen luokan Lahden yhteiskoulussa vuonna 1925. Hän suoritti Pioneerikurssi Utissa vuonna 1926 ja Sotakorkeakoulun komentajakurssin vuonna 1928 sekä Taistelukoulun orientoivan kurssin vuonna 1930. Piiripäälliköiden täydennyskurssin hän suoritti vuonna 1937.


title: Teuvo Wartiovaara

text: Hän liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 25. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui vuonna 1917 Polangenissa järjestetyille erikoiskursseille (pommarikurssi).


title: Teuvo Wartiovaara

text: Hän saapui takaisin Suomeen (Vaasaan) luutnantiksi ylennettynä jääkärien pääjoukon mukana 25. helmikuuta 1918. Suomen sisällissotaan hänet komennettiin joukkueenjohtajaksi 9. jääkäripataljoonan 3. komppaniaan, josta hänet siirrettiin 11. huhtikuuta 1918 lähettiupseeriksi 2. Jääkäriprikaatin esikuntaan Hän otti osaa sisällissodan taisteluihin Viipurissa.


title: Teuvo Wartiovaara

text: Sisällissodan jälkeen hän palveli lähettiupseerina 2. Divisioonan esikunnassa, josta hänet siirrettiin 26. kesäkuuta 1918 alkaen 5. Jääkärirykmenttiin, jonka nimi muutettiin ensin Kuopion jalkaväkirykmentti n:o 4:ksi ja myöhemmin Tampereen rykmentiksi. Hän toimi rykmentin adjutanttina ja 19. heinäkuuta 1918 alkaen 8. komppanian päällikkönä, josta hänet siirrettiin aliupseerikoulun johtajaksi ja toimi johtajana vuosina 1918–1919 ja 1922–1923. 1. Pataljoonan komentajaksi hänet määrättiin 1. kesäkuuta 1925 alkaen, josta hänet siirrettiin 1. tammikuuta 1927 alkaen rykmentin talouspäälliköksi ja 31. joulukuuta 1927 alkaen 1. pataljoonan komentajaksi sekä 29. kesäkuuta 1928 alkaen aliupseerikoulun johtajaksi. Hänet komennettiin 17. marraskuuta 1932 viransijaisena hoitamaan Jyväskylän suojeluskuntapiirin piiripäällikön tehtäviä ja siirrettiin 1. heinäkuussa 1933 suojeluskuntajärjestöön, jossa hänet nimitettiin vakinaiseksi piiripäälliköksi 5. heinäkuuta 1934 alkaen. Tampereen rykmentin komentajan viransijaisuuksia hänellä oli useita vuosina 1925–1932.


title: Teuvo Wartiovaara

text: Talvisotaan hän osallistui Jalkaväkirykmentti 29:n (JR 29) komentajana ja osallistui taisteluihin Suvanto – Taipale akselilla. Jatkosodan syttyessä hän sai komentoonsa Jalkaväkirykmentti 48:n (JR 48) osallistuen Vaskinummen ja Oinaanvaaran taisteluihin. Myöhemmin hänet siirrettiin Jalkaväenkoulutuskeskus 9:n komentajaksi ja edelleen Pohjois-Hämeen sotilasläänin ja samalla Jyväskylän suojelukuntapiirin komentajaksi.


title: Teuvo Wartiovaara

text: Sotien jälkeen hän toimi Jyväskylän sotilaspiirin komentajana, mutta erosi vakinaisesta palveluksesta vuonna 1945 ja siirtyi maanviljelijäksi Saarijärven Lannevedelle. Maanviljelyksen ohella hän hoiti Lanneveden osuuskassan johtajan tehtäviä vuosina 1949–1958.


title: Teuvo Wartiovaara

text: Hän toimi 3. Divisioonan kunniatuomioistuimen jäsenenä vuonna 1926. Sotainvalidien Veljesliiton Jyväskylän osaston puheenjohtajana hän toimi vuosina 1945–1946 ja Saarijärven kunnanvaltuuston jäsenenä vuosina 1948–1954.


title: Yläsävelsarja

text: Yläsävelsarja eli osaääneistö muodostuu, kun kappale saatetaan värähtelemään jollain perustaajuudella. Perustaajuinen värähtely saa aikaan kappaleeseen kokoelman erilaisia värähtelyjä, jotka ovat perustaajuuden monikertoja ja näin muodostuu kompleksinen värähtely. Näiden eri värähtelyjen summautuessa värähtelyjen suhteelliset voimakkuudet vaikuttavat esimerkiksi musiikissa eri soitinten sointiväriin.


title: Yläsävelsarja

text: Yksittäistä värähtelytaajuutta sisältävää sinivärähtelyä kutsutaan (osa-)äänekseksi, ja usein hyvä approksimaatio tällaisen jaksollisen värähtelyn aiheuttajaksi on harmoninen värähtelijä.


title: Yläsävelsarja

text:
Kun kappale saatetaan värähtelemään jaksollisesti tietyn taajuisella sinivärähtelyllä, syntyy kappaleeseen tämän perustaajuuden (formula_1) lisäksi sarja erilaisia värähtelyjä
, joita kutsutaan yläsäveliksi (ylävärähtely, ylä-äänes). Perustaajuutta ja sen yläsäveliä(ylä-ääneksiä) kutsutaan yhteisesti partiaaleiksi (osaääneksiksi)
ja näiden muodostamaa joukkoa yläsävelsarjaksi (osaääneistöksi)
Kappaleen värähdellessä yläsävelsarjan eri partiaalit yhdistyvät eli interferoivat keskenään syntyy kompleksinen värähtely


title: Yläsävelsarja

text:
Jos syntyneen ylävärähtelyn aallonpituuden monikerta on yhtä suuri kuin värähtelevän kappaleen pituus, niin kappaleeseen syntyy seisova aalto, joka ei kuljeta energiaa
Tällaista värähtelyä kutsutaan harmoniseksi yläsäveleksi ja nämä yläsävelet ovat taajuudeltaan perustaajuuden monikertoja (formula_2)
Jos yläsävelsarja sisältää pelkästään "harmonisia yläsäveliä", niin kyseessä on "harmoninen yläsävelsarja"


title: Yläsävelsarja

text: Kappaleessa voi esiintyä myös "epäharmonisia yläsäveliä", jotka eivät ole perustaajuuden monikertoja (formula_3), ja jotka eivät siksi muodosta kappaleeseen seisovia aaltoja. Eri partiaalien interferoidessa keskenään epäharmoniset yläsävelet vaimenevat hyvin nopeasti ympäristöön, toisin kuin harmoniset yläsävelet, jotka eivät kuljeta energiaa.


title: Yläsävelsarja

text: Fysikaalisena ilmiönä yläsävelsarja esiintyy aina fysiikassa erilaisten jaksollisten oskillaattoreiden yhteydessä, vaikka usein näiden ilmiöiden käsittelyssä ei itse termiä yläsävelsarja juuri esiinny. Yläsävelsarja voidaan analysoida esimerkiksi Fourier-analyysillä.


title: Yläsävelsarja

text: Joitain esimerkkejä:


title: Yläsävelsarja

text: "Harmoninen sarja" on matematiikassa positiivisten ääretön sarja : formula_4


title: Yläsävelsarja

text: Se on saanut nimensä musiikissa ilmenevien ääniaaltojen aallonpituuksien suhteesta. Harmonisen sarjan jokainen jäsen on sen viereisten jäsenten harmoninen keskiarvo.


title: Yläsävelsarja

text: Ääni muodostuu siniaaltojen muotoisista värähtelyistä eli useista päällekäisistä taajuuksista. Kuulemme taajuudet kuitenkin vain yhtenä äänenä. Äänellä on perustaajuus eli ns. kuultavataajuus, jonka yläpuolelle muodostuvia taajuuksia kutsutaan ylä-ääneksiksi. Perustaajuutta ja ylä-ääneksiä voidaan kutsua myös osaääneistöksi. Yhdestä siniaallosta koostuvaa ääntä voidaan tuottaa vain tietokoneen avulla. Kaikki luonnossa kuultava ääni muodostuu useammasta taajuudesta, osaääneksestä. Kuultavan perustaajuuden lisäksi ylä-ääneksiä on vaikea erotella äänestä. Hyviä esimerkkejä ylä-äänesten havaitsemisesta ovat mm. Sitar, jossa resonanssikielet vahvistavat ylä-ääneksiä, kurkkulaulu ja huilu, jossa saadaan "ylipuhaltamisen" avulla kuulumaan ensimmäinen yläsävel eli joka on oktaavin päässä perusäänestä.


title: Yläsävelsarja

text:
Ääntä voidaan luokitella säveliksi ja hälyiksi. Hälyistä ei voida selvästi havaita säveltasoa ja niillä on epäharmonisia yläsäveliä. Perkussiiviset soittimet kuten symbaalit ja kalvorummut muodostavat tällaisia ääniä.
Laulu sekä akustiset instrumentit muodostavat säveliä. Näillä äänillä on harmoniset yläsävelet eli ne ovat perustaajuuden moninkertoja. Ensimmäinen yläsävel on siis taajuudeltaan kaksi kertaa perustaajuus ja oktaavin päässä siitä. Toinen yläsävel on kolme kertaa perustaajuus ja kvintin päässä edellisestä. Kolmas neljäs ja viides yläsävel muodostavat puhtaan duurikolmisoinnun sävelet.
Harmoniset yläsävelet vaikuttavat oleellisesti instrumentin sointiväriin.


title: Yläsävelsarja

text:
Sointiväri (sointi, äänenväri, äänensävy) on se ominaisuus, jonka perusteella kaksi korkeudeltaan, voimakkuudeltaan sekä kestoltaan samankaltaista ääntä kuulostaa erilaiselta.
Musiikissa yläsävelsarja aiheuttaa eri soittimille ominaisen sointivärin.


title: Yläsävelsarja

text: Harmoninen yläsävelsarja on Pythagoralaisen viritysjärjestelmän perusta.


title: Primera Travel Group

text: Primera Travel Group on islantilainen valmismatkojen myyjä, joka toimii Skandinaviassa, Suomessa ja Irlannissa lukuisten eri matkatoimistojen kautta.


title: Primera Travel Group

text:
Suomi
Primera Travel Groupin omistamat matkatoimistot lentivät pääasiassa yhtiön omalla Primera Air -lentoyhtiöllä, mutta yhtiön mentyä konkurssiin, lentoja operoivat eri yhtiöt. Esimerkiksi syksyllä 2018 Matka-Vekan lennot operoi Small Planet Airlines.


title: Dom DeLuise

text: Dominick ”Dom” DeLuise (1. elokuuta 1933 – 4. toukokuuta 2009) oli yhdysvaltalainen näyttelijä, kirjailija, televisiotuottaja, elokuvaohjaaja ja kokki. Hänen poikiaan ovat näyttelijät Michael ja David DeLuise sekä ohjaaja Peter DeLuise.


title: Dom DeLuise

text: DeLuise syntyi Brooklynissa, New Yorkissa italialaissukuisille vanhemmille. Hänet tunnetaan koomisista rooleista, erityisesti Mel Brooksin elokuvista. Hän esiintyi kuudessa Brooksin elokuvassa, joihin kuuluu muun muassa "Pähkähullujen paratiisi" (1976), "Mieletön maailmanhistoria" (1981) sekä "Avaruusboltsit" (1987). Hän näytteli usein päärooleja Burt Reynoldsin kanssa.


title: Dom DeLuise

text: DeLuise kirjoitti näyttelemisen ohella lukuisia keitto- ja lastenkirjoja.


title: Leslie Laing

text: Leslie Alphonso Laing (s. 19. helmikuuta 1925 Linstead) on jamaikalainen entinen yleisurheilija ja olympiamitalisti, joka kilpaili pikajuoksussa. Hän oli mukana Jamaikan kultaa voittaneessa joukkueessa Helsingin 1952 olympialaisissa 4 × 400 metrin viestissä. Neljä vuotta aiemmin Lontoon olympialaisissa hän juoksi viestin loppukilpailussa toisen osuuden, mutta Jamaikan kolmannen osuuden juoksija Arthur Wint loukkaantui ja keskeytti. Henkilökohtaisessa 200 metrin juoksussa Laing sijoittui Lontoossa kuudenneksi ja Helsingissä viidenneksi.


title: Primera Air

text: Primera Air oli Primera Travel Groupin oma tilauslentoyhtiö, joka lensi Etelä-Eurooppaan Primera Travel Groupin matkatoimistojen matkakohteisiin. Primera Air oli aiemmin nimeltään JetX Airlines. Se lensi lomalentoja Suomessa esim. Lappeenrannasta, Helsingistä, Turusta, Joensuusta, Kuopiosta, Porista ja Jyväskylästä.


title: Primera Air

text: Primera Air hakeutui konkurssiin ja ilmoitti lopettavansa toimintansa 1. lokakuuta 2018. Konkurssiin johtivat vuonna 2017 yhden koneen kärsimät korroosiovauriot, joiden vuoksi kone oli hylättävä, sekä Airbus A321neo -koneiden toimitusongelmat, jotka aiheuttivat lentojen peruutuksia, tulojen menetyksiä ja korvaavien koneiden vuokrakuluja. Kaikkiaan yhtiön kärsimät tappiot nousivat yli 30 miljoonan euron, mitä yhtiön talous ei lopulta kestänyt.


title: Primera Air

text:
Lentoyhtiö perustettiin Islannissa vuonna 2003 nimellä “JetX” toimien islantilaisen lentoluvan alla. Vuonna 2008 Primera Travel Group hankki yhtiön, nimesi sen Primera Air ja nimesi Jón Karl Ólafssonin Primera Air Scandinavian toimitusjohtajaksi. Yrityksen päätoimipiste sijaitsee Kööpenhaminassa, Tanskassa. Yritys jatkoi kasvuaan hankkien kaksi uutta Boeing 737-800 -lentokonetta vuonna 2009. Heinäkuussa 2014 Primera Airilla lensi 155 000 matkustajaa 1 006 lennolla istuinkapasiteetin ollessa 91%.
Elokuussa 2014 Primera Air julkisti uuden lentoyhtiön perustamisen: Primera Air Nordic toimisi Latviassa rinnakkain Primera Air Scandinavian kanssa. Yhtiö perusti samaan aikaan myös operatiivisen Network Control Center -johtokeskuksen Riikaan hallinnoimaan yhtiön päivittäistä toimintaa keskittyen aiempien vuosien mukaisen jatkuvan kehityksen varmistamiseen ja toiminnan laajentamiseen Skandinavian ulkopuolelle. Syitä johtokeskuksen siirtoon olivat muun muassa positiivinen liiketoimintaympäristö, osaava työvoima ja korkeat laatustandardit. Siirtoa vahvistettiin nimeämällä Hrafn Thorgeirsson sekä Primera Air Scandianvian että Primera Air Nordicin toimitusjohtajaksi.
Uudelleenjärjestelyllä ja toiminnan keskittämisellä oli positiivinen vaikutus yhtiön talouteen. Vuonna 2015 Primera Air saavutti 8 lentokoneen laivastollaan 250 USD:n liikevaihdon yli 5,2 miljoonan euron tuloksella (ennen veroja). Vuoden 2016 ensimmäisten 8 kuukauden tulos oli 4 miljoonaa euroa, ja vuoden kokonaistulosarvio oli noin 7,6 miljoonaa euroa. Primera Air on tänä päivänä käytännössä tanskalais-latvialainen lentoyhtiö islantilaisessa omistuksessa.


title: Primera Air

text: Alun perin skandinavialaisille matkanjärjestäjille tilauslentoja järjestänyt Primera Air ryhtyi vaiheittain myymään ylimääräisiä paikkoja standby-lippuina tietyille tilauslennoille vuonna 2013. Jatkuvan menestyksen siivillä Primera Air pystyi lisäämään sekä reittejä että lentojen määrää, jonka tuloksena liiketoimintamalliksi syntyi reitti- ja tilauslentoyhtiön yhdistelmä. Toiminnan loppuvuosina Primera Airin lennoista oli säännöllisiä reittilentoja. Yhtiö tarjosi kuitenkin edelleen tilaus- ja reittilentojen yhdistelmiä ja erillisiä reittilentoja.


title: Primera Air

text: Primera Air tarjosi kahdensuuntaisia lentoja Skandinavian solmukohdistaan Välimeren rannikon suosittuihin kohteisiin, Kanariansaarille, Azoreille, Madeiralle, Bulgariaan ja Turkkiin, sekä tilauslentoja käytännössä mihin tahansa kohteeseen. Lentoyhtiö tarjosi myös kausiluontoisia reittilentoja kesällä ja talvella.


title: Primera Air

text:
Reittilentokohteiden valikoimaa laajennettiin vaiheittain vuodesta 2013 lähtien. Vuonna 2014 Primera Air julkisti 10 uutta suoraa talvi- ja kesälentokohdetta Islannista: Las Palmas, Teneriffa, Alicante, Salzburg, Malaga, Mallorca, Barcelona, Bologna, Kreetta ja Bodrum.
26.10.2014 Primera Air julkisti viikoittaiset lennot Göteborgista ja Malmöstä Dubaihin (Al Maktoumin kansainvälinen lentoasema) ja Teneriffalle, sekä Helsingistä Fuerteventuraan ja Las Palmasiin. Marraskuun 16. yhtiö julkisti uuden reitin Keflavikin kansainväliseltä lentoasemalta New Yorkiin (John F. Kennedyn kansainvälinen lentoasema) hankittuaan reittioikeudet Yhdysvaltoihin. Loppuvuodesta yhtiö julkisti myös neljä uutta viikoittaista reittiä: Aalborg-Las Palmas, Kööpenhamina-Billund-Lanzarote, Aarhus-Teneriffa ja Aalborg-Fuerteventura.Vuonna 2015 Primera Air allekirjoitti sopimuksia yli 30 miljoonan euron arvosta useiden johtavien ranskalaisten matkatoimistojen kanssa julkaisten useita reittejä kahdella koneella Charles de Gaullen lentoasemalta suosittuihin kohteisiin kesälomakaudella.Helmikuussa 2016 reittitarjontaan lisättiin Kroatian Dubrovnik ja Pula.
Toukokuun 2016 alussa lentoyhtiö julkisti säännölliset reittilennot Billundista Nizzaan ja Venetsiaan. Hieman tämän jälkeen julkistettiin reitti Antalyaan. Myöhemmin samana vuonna Primera Air julkisti lentomäärien lisäykset olemassa oleviin kohteisiin, sekä uusia kohteita (Milano ja Rooma) Tukholmasta kesäkaudelta 2017 lähtien. Yhtiön tavoitteena oli vahvistaa toimintaa ja läsnäoloa Ruotsissa laivaston ja kohteiden laajennussuunnitelmien mukaisesti. Kesän 2017 suunniteltuihin uusiin kohteisiin kuuluivat Kalamata, Ponta Delgada ja Madeira.


title: Primera Air

text: Primera Air Scandianvian laivasto koostui seuraavista koneista (1.1.2017):


title: Kamarikollegio

text: Kamarikollegio on kanslian ohella Ruotsin vanhin keskusvirasto. Se perustettiin 1539 saksalaisten esikuvien mukaan kamarineuvosto-nimisenä hoitamaan valtion varojen hallintoa. Kamarikollegio jakautui voutien toimintaa johtavaan sekä valvontaa ja tiliasioita hoitavaan "laskukamariin" sekä verovaroja valvovaan "verokamariin".


title: Kamarikollegio

text: Vuodesta 1560 lähtien kamarikollegion johdossa oli vaihteleva määrä "kamarineuvoksia", joiksi kamarikollegion jäseniä nimitettiin. Kuningas Sigismundin 1594 antaman ohjesäännön mukaan kamarikollegion tuli hoitaa myös kauppaa, rahalaitosta, tulleja ja kaivosteollisuutta koskevia asioita. Lisäksi se hoiti valtion tiloja ja valtakunnan regalioita koskevia kysymyksiä. Vuodesta 1602 lähtien laitoksen päällikkönä toimi valtakunnan rahavarojen hoitaja. Laitos järjestettiin 1618 annetulla kamarijärjestyksellä kollegioksi, jossa päätösvaltaa käyttivät valtakunnan veromestari ja kamarineuvokset.


title: Kamarikollegio

text: Vuoden 1634 hallitusmuoto teki laitoksesta yhden kuningaskunnan viidestä kollegiosta ja kamarikollegio-nimitys vakiintui lopullisesti 1650-luvulla. Laitoksen päällikkönä toimi Kaarle XI:n ajasta lähtien "kamaripresidentti", jota myöhemmin alettiin kutsua presidentiksi. Laitoksen tehtäviä jaettiin 1630-luvulla vuori- ja kauppakollegioille ja myöhemmin myös muille keskusvirastoille. 1800-luvulla perustetut keskusvirastot saivat osan laitoksen tehtävistä muun muassa tulli- ja maanmittausasioiden sekä valtion metsien ja maatilojen hoidon.


title: Kamarikollegio

text: Suomen asioita hoiti ainakin 1570-luvulla oma kamreeri ja vuodesta 1638 lähtien virka oli vakinainen. Suomen, Viron ja Inkerin kamreerin osastoa alettiin kutsua Suomen "provinssikonttoriksi". Kamarikollegion rinnalla toimi Turussa erillinen laskukamari johtamassa julkiseen talouteen liittyviä asioita. Se oli toiminnassa 1558–1563, 1587–1590, 1598–1599, 1602–1612, 1614–1619 ja 1623–1641.


title: Jouni Pihlaja

text: Jouni Pihlaja (s. 10. toukokuuta 1966) on suomalainen futsalvalmentaja. Hän toimi Suomen futsalmaajoukkueen päävalmentajana vuosina 2005–2012.


title: Jouni Pihlaja

text: Pihlaja on valmentanut Futsal-liigassa Ilves FS:ää (1999–2006), Porin Palloilijoita (2006–2007) ja Futsal Mad Maxia (2009-2010). Ilveksessä hän voitti kaksi Suomen-mestaruutta.


title: Jouni Pihlaja

text: Tilastot maajoukkuevalmentajana:


title: Frenuloplastia

text: Frenuloplastia eli frenulumin VY-plastia (KGH96) on suhteellisen pieni, yleensä paikallispuudutuksessa tai selkäydinpuudutuksessa tehtävä esinahan kiinnikkeen pidennysleikkaus. VY-plastiassa ei leikata irti mitään osaa, vaan esinahan kiinnikkeen sijaintia muutetaan.